Početna strana/old

[ osvježi stranicu]
ar:الصفحة الرئيسية
bg:Начална страница
ca:Portada
cs:Wikizprávy:Hlavní strana
de:Hauptseite
en:Main Page
es:Portada
fi:Wikiuutiset:Etusivu
fr:Accueil
he:עמוד ראשי
hu:Kezdőlap
it:Pagina principale
ja:メインページ
nl:Hoofdpagina
no:Forside
pl:Strona główna
pt:Página principal
ro:Pagina principală
ru:Заглавная страница
sd:مُک صفحو
sr:Главна страна
sv:Huvudsida
th:หน้าหลัก
tr:Ana_Sayfa
uk:Головна
zh:%E9%A6%96%E9%A1%B5


Jedinstvena borba protiv kriminala

U rezidencijalnom objektu "Karađorđevo" danas je održan samit šefova država jugoistočne Evrope pod nazivom "Borba protiv organizovanog kriminala i terorizma". Zvaničnici sedam zemalja regije saglasili su se da je međusobna saradnja jedan od ključnih elemenata za postizanje uspeha u borbi protiv kriminala, kao i za brže približavanje Evropskoj uniji.


Šarene fontane obojile nebo u BiH

Danas je oko dvanaest sati, u Bosni i Hercegovini zabilježen nesvakidašnji događaj. Iznad Sarajeva, Banja Luke, Mostara, Tuzle i Brčkog, nadvila se šarena dimna zavjesa.
Naime, sa visočijih zgrada u navedenim gradovima, ispaljene su dimne bombe raznih boja koje su na nekoliko minuta stvorile prelijepe šarene fontane. Iako ne znamo s kakvim ciljem su te fontane ispaljene, sigurno je da su zaplijenile pažnju naših građana. A nadamo se da ćemo više informacija o ovome imati uskoro.


Irak: U eksploziji bombe poginulo 9 američkih vojnika

U Iraku poginulo 9 američkih vojnika u više odvojenih napada. Četiri vojnika su poginula od eksplozije bombe postavljene pored puta, na koju je nagazio njihov automobil. Tri vojnika su poginula a jedan je ranjen u borbama u Diyali provinciji istočno od Bagdada, a još jedan je poginuo u napadu na patrolu u sjevernom Bagdadu. Ova krvava lista za američke vojnike završava vojnikom poginulim u Al Anbar Provinciji. Ovih devet smrti povećava brojku poginulih američkih vojnika na 63 u toku mjeseca oktobra.

Irak


Silajdžić i Behmen na sastanku sa političkim direktorima

Predsjednik Stranke za BiH Haris Silajdžić učestvovaće večeras u Sarajevu na sastanku stranačkih lidera sa političkim direktorima ministarstava spoljnih poslova zemalja članica Savjeta za provođenje mira, potvrđeno je Srni u Stranci za BiH.
SDP će na sastanku predstavljati potpredsjednik ove stranke Alija Behmen, jer se stranački lider Zlatko Lagumdžija nalazi u Španiji na sastanku Madridskog kluba, čiji je član.
Sastanak će biti održan kod visokog predstavnika Kristijana Švarc-Šilinga, a očekuje se da će glavne teme biti ishod izbora u BiH, te perspektive BiH za ispunjavanje uslova neophodnih za potpisivanje Sporazuma o stabilizaciji i pridruživanju.


Internet Explorer 7

Nakon više od pet godina, Microsoft je predstavio konačnu verziju svog novog internetskog preglednika, Inernet Explorera 7. Što je još važnije, ova kompanija se zaista potrudila da ovaj software stigne na tržište kompletan jer je u poslijednjih četrnaest mjeseci izdato čak pet beta verzija ovog browsera. Iako je prošla verzija ovog broswera bila dugo predmet ismijavanja od strane korisnika zbog svojih hroničnih problema sa sigurnošću, čini se da bi ova verzija mogla Microsoft-u vratiti sve one brojne korisnike koji su prešli na konkurentsku Opera-u ili Mozilla-in Firefox. Razlog tome je povećana zaštita od malicioznog softwarea te od phishinga. Također, ovaj browser će, kao i Opera i FIrefox, imati tabove, odnosno moći će se otvoriti više stranica bez zatrpavanja desktopa. IE7 se može skinuti sa Microsoft-ove stranice, a od slijedećeg mjeseca će biti u sklopu automatskog downloada upgradea, za korisnike koji su izabrali tu opciju. Međutim, korisnici koji žele da instaliraju ovu verziju ovog browsera moraju dopustiti da Microsoft provjeri legalnost njihovog operativnog sistema, prije nego što sama instalacija počne. Da li će loš glas koji prati Internet Explorer browser spriječiti Microsoft da vrati dobar dio tržišta koji su u međuvremenu uzeli drugi browseri ili će ova sigurnosna unaprijeđenja i ostali dodaci vratiti vjeru u IE, ostaje da se vidi u narednih nekoliko mjesci.

Internet


Ilegalni Srpski Ustav

Skupština Kosova je u četvrtak usvojila izjavu kojom se osuđuje spominjenje Kosova u premabuli novog Ustava Srbije i organizovanje referenduma o novom Ustavu Srbije na Kosovu.
“Skupština Kosova osuđuje spominjanje Kosova u preambuli novog Ustava Srbije kao i organizovanje referenduma na teritoriji Kosova. Skupština ovakvo ponašanje srpske države smatra ustavnom agresijom prema Kosovu“, kaže se u izjavi koju je u ime predlagača, DPK, pročitao šef Poslaničke grupe Jakup Krasniqi
Ovo nastavlja tenzije između Republike Srbije i Kosova. Analitičari se izjavili da otcepljenje treba da se dogodi krajem 2006. godine ili početkom 2007. godine.


GNU Slobodna Dokumentaciona Dozvola

1 Predgovor
Svrha ove dozvole je da omogući da udžbenici, priručnici, ili bilo koji drugi funkcionalni i korisni dokumenti postanu slobodni u smislu slobode: slobode koja osigurava svakome pravo da takve radove kopira, umnožava, distribuira, sa ili bez mijenjanja sadržaja, bilo u komercijalne ili nekomercijalne svrhe. Ova dozvola omogućava i autoru i izdavaču takvog rada da zadrže zasluge za nastajanje rada, dok ih istovremeno oslobađa odgovornosti za izmjene koje su načinili drugi.
Ova dozvola je vrsta "copyleft-a", što znači da radovi izvedeni iz ili nastali na osnovu ovakvog dokumenta, i sami moraju biti slobodni u istom smislu. Ova dozvola je nastala kao dopuna GNU GPL, koja je copyleft dozvola načinjena za slobodni softver.
Ovu dozvola je kreirana da bi se koristila za priručnike za slobodni softver, jer je slobondnom softveru potrebna i slobodna dokumentacija - slobodni programi moraju imati priručnike i uputstva koja omogućavaju jednake slobode kao i sam softver. Ovako nastala dozvola nije ograničena samo na softverske priručnike, nego može biti korištena za bilo koji tekstualni rad, bez obzira na obrađivanu temu ili da li je objavljen u obliku štampane knjige. Naša je preporuka da ovu dozvolu koristite uglavnom za radove čija je glavna svrha instruiranje ili referenca.
2 Primjenjivost i definicije
Ova dozvola se odnosi na bilo koji priručnik ili drugi rad, u bilo kojem obliku, koji sadrži obavijest koju je postavio vlasnik autorskih prava, da taj rad može biti distribuiran pod uslovima ove dozvole. Takva obavijest odobrava upotrebu rada širom svijeta, bez plaćanja dadžbina, bez vremenskih ograničenja, pod uslovom da je ta upotreba pod uslovima navedenim u ovoj dozvoli.
Izmijenjenom verzijom dokumenta se naziva svaki rad koji sadrži dokument ili njegov dio, ili kopiran u cijelosti ili sa izmjenama odnosno u prevodu na drugi jezik.
Sekudarnim dijelom se naziva dodatak ili dio dokumenta na početku koji se isključivo bavi odnosom izdavača ili autora dokumenta prema glavnoj temi dokumenta (ili srodnim temama) ali ne sadrži ništa što potpada pod tu glavnu temu. (Tako, ako je dokument djelomično matematski priručnik, sekundarni dio se ne smije baviti matematikom.) Ovaj odnos može biti pitanje istorijske veze sa temom, ili srodnim temama, ili pravnog, komercijalnog, filozofskog, etičkog ili političkog stava autora ili izdavača prema temi.
Nepromjenljivi dijelovi su određeni sekundarni dijelovi, čiji naslovi su određeni kao naslovi nepromjenljivih dijelova u obavještenju koje saopštava da je dokument objavljen pod ovom dozvolom. Ukoliko dio ne odgovara definiciji sekundarnog dijela, onda mu nije dozvoljeno da bude niti nepromjenljiv. Dokument može sadržavati nula nepromjenljivih dijelova. Ukoliko dokument ne identifikuje niti jednu nepromjenljivu sekciju, onda ih niti nema.
Prateći tekstovi su određeni kratki pasusi teksta koji su pomenuti kao uvodni ili završni tekst u obavijesti kojom se saopštava da je dokument zaštićen ovom dozvolom. Početni tekst može imati najviše pet riječi, dok prateći tekst može imati najviše dvadeset pet riječi.
Transparentna kopija dokumenta se odnosi na kopiju koja je u mašinski čitljivom obliku, predstavljenom u formatu čija je specifikacija dostupna opštoj publici, koji je pogodan za revidiranje dokumenta direktno, upotrebom generičkih tekst procesora ili (za slike koje se satoje od tačaka) generičkih programa za crtanje ili nekih rasprostranjenih grafičkih editora, i koji je pogodan za korištenje kao ulazni parametar programa za uobličavanje teksta (formatiranje) ili za automatsko prevođenje u oblik koji može biti korišten kao ulazni parametar programu za uobličavanje teksta.

Wikivijesti


Sjeverna Koreja neće obavljati nove nuklearne probe

Sjevernokorejski lider Kim Jong-Il poručio gostujućoj kineskoj delegaciji da njegova zemlja ne planira obavljati nove nuklearne probe. Kako javlja novinska agencija Yonhap pozivajući se na neimenovani diplomatski izvor u Pekingu, Kim je kineskom posredniku Tang Jiayuanu poručio da "nema planove za nove nuklearne probe".
Sjeverna Koreja je izvela svoju prvu nuklearnu probu 9. oktobra, izazivajući međunarodne osude i UN-ove sankcije. Nejasno je zašto je ovo slavlje održano tek sedmicu dana kasnije.


Tadić predviđa hapšenje Mladića nakon izbora

Srbijanski predsjednik Boris Tadić u petak je rekao da je hapšenje haškog bjegunca Ratka Mladića vjerovatnije nakon općih izbora u decembru.
Tadić kaže da njegova Demokratska stranka, "koja ima potencijal biti vodeća snaga u budućoj vladi" može završiti posao s hapšenjem Mladića kojeg je sud u Haagu optužio za genocid u Srebrenici. "U budućnosti će nekim drugim ljudima biti povjerena zadaća hapšenja Mladića. On se nikada neće dobrovoljno predati", rekao je Tadić.


Rezultati Općih izbora u BiH za Parlamentarnu skupštinu BiH

Na današnjoj pres-konferenciji Centralne izborne komisije, održanoj u 17 sati, objavljeni su zvanični rezultati Općih izbora u Bosni i Hercegovini održanih 1. oktobra 2006. godine.
Članovi Centralne izborne komisije su objavili da su sljedeće stranke prešle izborni prag, te dobile mandate u Parlamentarnoj skupštini Bosne i Hercegovine:
*Stranka demokratske akcije - 9 mandata
#Ahmetović Sadik
#Jašarević Bajazit
#Izetbegović Bakir
#Džaferović Šefik
#Jamakosmanović Sead
#Mehmedović Šemsudin
#Nanić Husein
#Mušić Edin
#Genjac Halid
*Stranka za Bosnu i Hercegovinu - 8 mandata
#Hećo Vahid
#Hadžiahmetović Azra
#Suljkanović Mehmed
#Ajanović Ekrem
#Bahtić Sadik-Sado
#Alajbegović Azra
#Belkić Beriz
#Kadrić Remzija
*Savez nezavisnih Socijaldemokrata - 7 mandata
#Špirić Nikola
#Prodanović Lazar
#Živković Milorad
#Kalabić Drago
#Jovičić Slavko-Slavuj
#Marković Milica
#Rajilić Snježana
*Socijaldemokratska partija - 5 mandata
#Malić Mirjana
#Bećirović Denis
#Lagumdžija Zlatko
#Bešlagić Selim
#Križanović Jozo
*HDZ-HNZ - 3 mandata
#Krišto Borjana
#Brankić Dragan
#Lozančić Niko
*Srpska demokratska stranka - 3 mandata
#Okolić Mirko
#Erić Savo
#Momčilo Novaković
*HDZ 1990 - 2 mandata
#Raguž Martin
#Zorić Vinko
*Bosanska patriotska stranka - 1 mandat
#Halilović Sefer
*Partija demokratskog progresa - 1 mandat
#Dokić Branko
*Radom za boljitak - 1 mandat
#Ivanković Lijanović Jerko
*Demokratska narodna zajednica - 1 mandat
#Dolić Rifat
*Demokratski narodni savez - 1 mandat
#Hadži Jovan Mitrović
Zastupnički dom Parlamentarne skupštine Bosne i Hercegovine čine 42 zastupnika od koji 28 iz Federacije Bosne i Hercegovine, a 14 zastupnika iz Republike Srpske. Rok za žalbe koji imaju svi politički subjekti je 2 dana od objave ovih rezultata.


Šokantno ponašanje njemačkih vojnika u Afganistanu

Njemački Bundeswehr potresa skandal - najtiražniji njemački list "Bild" objavio je fotografije njemačkih vojnika u Afganistanu koji skrnave posmrtne ostatke nepoznatih osoba. Šef njemačkih oružanih snaga nazvao je ova djela idiotskim i obećao da će se provesti potpuna istraga i kazniti počinitelji. Fotografije njemačkih vojnika koji oskvrnjuju lobanje navodno su snimljene u proljeće 2003.
Tabloid Bild ne navodi jesu li se vojnici, koji su sudjelovali u bestidnim scenama, zabavljali lubanjom nekog Agfanistanca ili ruskog vojnika poginulog tokom okupacije '80-tih godina prošlog vijeka.


Izmjene Ustava i dalje prioritet

Vijeće za provedbu mira u Bosni i Hercegovini pozvalo je lidere političkih partija da usvoje izmjene državnog Ustav, a koji je sastavni dio Dejtonskog mirovnog sporazuma. Ustavne amandmane u martu je usaglasilo šest političkih stranaka, ali ipak nisu usvojeni. Stranka za BiH i Hrvatska demokratska zajednica 1990 bile su protiv ustavnih rješenja koja neće osigurati promjenu načina donošenja odluka u Parlamentu BiH.


U nedjelju počinje zimsko računanje vremena

Federalno ministarstvo rada i socijalne politike je danas saopćilo da će zimsko računanje vremena u ovoj godini početi u nedelju, 29. oktobra.
Ljetnje računanje vremena završava se 29. oktobra u tri sata ujutru, pomjeranjem kazaljki za jedan sat unazad, čime počinje zimsko računanje vremena.


Tematska dopisništva

N e o b j a v l j e n e v i j e s t i
sve vijesti • [ osvježi stranicu]
Spisak dopisnika
0.1 Politika
* CERminator
0.2 Ekonomija
* CERminator
0.3 Vrijeme
Demicx


Film "Grbavica" osvojio nagradu Vijeća Evrope

Film "Grbavica" rediteljice Jasmile Žbanić osvojio je nagradu "Grand Prix Odyssee – Vijeća Evrope za ljudska prava" koju dodjeljuje Vijeće Evrope najboljim filmovima podržanim od Eurimagesa. Nagrada je Jasmili Žbanić uručena jučer na ceremoniji u Strasbourgu.
Žiri sastavljen od šest ambasadora pri Vijeću Evrope, kojim je predsjedavao ruski ambasador u VE Aleksandre Orlov, dodijelio je nagradu filmu "Grbavica" zbog "izuzetne izražajne snage filma i aktuelnosti teme". Prema mišljenju žirija, "film pokazuje da pravi heroji često nisu oni za koje mislimo da jesu, te da su mali, obični ljudi - pravi heroji koji i čine ovaj svijet vrijednim življenja".
U konkurenciji za nagradu, među mnogima, bili su i filmovi "Caché" reditelja Michaela Hanekea (francusko-austrijska koprodukcija), "L’Enfant" reditelja Jean-Pierra i Luca Dardennea (belgijsko-francuska koprodukcija) te film "Manderlay" reditelja Larsa Von Triera (dansko-švedska koprodukcija).


Pobjeda Bosne, poraz Širokog

Bosanskohercegovački košarkaški tim ''Bosna ASA BH Telecom'' je u večerašnjoj utakmici odigranoj u Sarajevu protiv Zagrebačke ''Cibone'' pobijedila sa rezultatom 88:83.
Košarkaši su iznenadili savladavši jednu od najjačih ekipa u NLB ligi sa pet bodova razlike i tako ostvarili drugu pobjedu u regionalnom takmičenju. Vasiljević i Gilbert iz ''Bosne'' su se pokazali najboljim u ovom susretu doprinijeviši uspjehu svoje ekipe sa 30 i 25 bodova. Najefikasniji igrači ''Cibone'' su bili Kus (19 bodova) i Wright (13 bodova).
''Široki Prima pivo'' iz Širokog brijega je pretrpio peti poraz, i to od ''Crvene zvezde'' na susretu odigranom u Beogradu sa 29 bodova razlike. Rezultat je bio 98:69 u korist domaćina. Ovim porazom ''Široki'' je ostao na dnu tabele sa ukupno sedam bodova iz šest susreta.
Najefikasniji igrači kod ''Širokog'' su bili Opačak sa 17 i Barać sa 13 poena, a kod ''Crvene zvezde'' Gurović sa 35 i Popović sa 14 poena.
U sedmom kolu NLB lige, ''Bosna'' će gostovati ''Geoplin Slovanu'', dok će ''Široki'' biti domaćin ekipi ''Split CO'' iz Splita.

Sport


Regionalna dopisništva

N e o b j a v l j e n e v i j e s t i
sve vijesti • [ osvježi stranicu]
Spisak dopisnika
0.1 Bosna i Hercegovina
Demicx
0.2 Evropa
* CERminator
0.3 Sjeverna Amerika
* CERminator


BiH po slobodi medija 19. u svijetu

Bosna i Hercegovina nalazi se na 19. mjestu u svijetu kada je riječ o slobodi medija i daleko je ispred svojih susjeda, pokazao je najnoviji izvještaj organizacije Reporteri bez granica (RSF), čije je sjedište u Parizu.
RSF je naveo da "BiH nastavlja svoj postupni rast na ljestvici i sada je bolje pozicionirana nego njeni najbliži EU susjedi kao što su Grčka, koja je na 32. ili Italija, koja je na 40. mjestu".
Najbolje pozicionirana od zemalja na tlu bivše Jugoslavije jeste Slovenija, koja dijeli 10. mjesto s Mađarskom, Latvijom i Portugalom. Bosna i Hercegovina dijeli 19. poziciju s Danskom, Novim Zelandom i Trinidadom i Tobagom. Makedonija, Srbija i Crna Gora dijele 45. mjesto, Hrvatska je na 53. mjestu zajedno sa Sjedinjenim Američkim Državama, Bocvanom i Tongom. Kosovo je posmatrano odvojeno od Srbije i na 70. je mjestu. Albanija je deset pozicija niže.
Sjeverna Koreja ubjedljivo je posljednja, na 168. mjestu, dok novinari najviše slobodeuživaju u Finskoj, Irskoj, na Islandu i u Holandiji.
Među prvih 15 zemalja na ovoj listi od novih članica Evropske unije su Estonija, Slovačka i Mađarska, dok je Češka čak na 5. mjestu. U EU su pritiscima, prijetnjama i napadima vlasti najviše izloženi novinari u Poljskoj, koja se našla na 58. mjestu. Njemačka je na 23., Austrija na 16., Španija na 41., Velika Britanija na 27.
U sastavljanju ove liste prema kriteriju poštivanja slobode medija učestvovalo je 130 novinara, dopisnika, pravnih stručnjaka i aktivista za ljudska prava Reportera bez granica.


Deset dana uoči izbora vode demokrati

Deset dana prije općih izbora u SAD-u, na kojima se bira svih 435 zastupnika u Predstavničkom domu Kongresa i trećina od 100 zastupnika u Senatu, te 36 guvernera saveznih država, sve predizborne ankete i stručnjaci najavljuju pobjedu opozicionih demokrata i osvajanje većine u Kongresu, te neizvjesnu borbu za većinu u Senatu.
Ocjenjuje se kako će izbori 7. novembra prije svega biti referendum o ratu u Iraku, zbog kojeg su u protekle tri godine predsjednik George W. Bush i njegova Republikanska stranka izgubili ne samo podršku političkog centra već i značajnih dijelova svoje baze.


Nikola Kovačević osuđen na 12 godina zatvora

Nikola Kovačević (1968.), ranije Daniluško Kajtez, danas je proglašen krivim za zločin protiv čovječnosti, zbog progona bošnjačkog i hrvatskog stanovništva na području Sanskog Mosta i osuđen na zatvorsku kaznu od 12 godina.


Marku Samardžiji izrečena kazna od 26 godina zatvora

Sud Bosne i Hercegovine je danas Marku Samardžiji (70) izrekao kaznu zatvora u trajanju od 26 godina za ratni zločin protiv čovječnosti na području Ključa. U tu kaznu će biti uračunato vrijeme koje je proveo u pritvoru od 21. marta 2005. godine.


Objavljena 6.10 verzija popularne Linux distribucije

Ubuntu 6.10, najnovija verzija popularne Linux distribucije za desktope i servere, je objavljena: "''Ubuntu tim ponosno objavljuje izdanje 6.10, kodnog imena 'Edgy Eft'. Ovo izdanje sadrži desktop CDove i alternativni tekstualni instalacijski CD za brojne arhitekture. Najvažnije novosti: F-Spot, alat za upravljanje slikama koji omogućava podjelu po tagovima, uređivanje slika i automatsko uploadovanje na on-line web sajtove kao npr. Flickr; tu je i GNOME 2.16; dosta brži startup i shutdown sa prelijepim splash screenom; sigurnosni alati, Evolution 2.8.0''..." Pročitajte vijest o za više detalja. Download: i .

Internet


Izrael nastavlja sa napadom

Izrael nastavlja svoje napade na Gazu. Ovo je več četvrti dan napada. Glavni konstruktor raketa za Palestinsku grupu Hamas je jutros teško ranjen. Bolnica je izjavila da je brzo umro zbog njegovih rana. Uz njega je još dvoje ljudi teško ranjeno koji su bili u istom autu. Izraelska armija je potvrdila napad, naglasivši da su meta bili pripadnici radikalnog islamističkog pokreta Hamas.
Totalni broj žrtava je oko 38. Izraelske trupe su ušli u manje selo i išli od kuće do kuće tražeći osumnjičene teroriste.


Referendum o novom ustavu Srbije

U Srbiji je održan referendum o novom ustavu u kojem se Kosovo proglašava dijelom Srbije. Na referendum se odazvalo 53,5 posto građana, a za ustav izjasnilo 51,6 posto od ukupnog broja birača, navodi Centar za slobodne izbore i demokratiju pozivajući se na preliminarne rezultate.
Da bi referendum uspio, potrebno je da se za novi ustav pozitivno izjasni 50 posto plus jedan od ukupnog broja upisanih birača u Srbiji. Na biračkim popisima je 6.639.385 građana. Rezultati će biti objavljeni 2. novembra, a preliminarne će oko 22 sata objaviti Republička izborna komisija.


Srušio se avion sa više od 100 putnika

Avion nigerijske kompanije ADC sa više od 100 putnika i članova posade srušio se u nedjelju neposredno nakon polijetanja iz glavnog grada Abuje, objavili su tamošnji mediji i spasilačke službe.
Avion je letio na liniji Abuja-Sokoto, na sjeveru zemlje. Ostale pojedinosti zasad nisu poznate. Lokalne radio stanice pozvale su i sve liječnike izvan službe da se upute na mjesto nesreće.
Državni radio je javio da se avion srušio kratko nakon uzlijetanja. Privatna TV stanica Channels televizija javila je da je avion krenuo ka Lagosu, najvećem nigerijskom gradu.
Angus Ozoaka, direktor istražnog biroa ministarstva avijacije, izjavio je da je o padu aviona javljeno njegovom uredu, ali nije dao nikakve detalje.
"Trenutno pokušavam doći do mjesta nesreće. Ne mogu reći ništa dok ne stignemo tamo", izjavio je Ozoaka za Associated Press telefonski iz Abudže.
Kako podsjeća BBC, više od 200 ljudi je poginulo u dvije avionske nesreće u prošloj godini, što je mnoge navelo da dovode u pitanje sigurnost nigerijskih aviona.
Nakon tih nesreća avioni nekoliko aviokompanija su prizemljeni kako bi se izvršili sigurnosni testovi. Avioni ACD-a nisu učestvovali u prošlogodišnjim nesrećama.
Prošlog mjeseca je 10 visokih vojnih oficira poginulo u još jednoj avionskoj nesreći.
Prema zadnjim informacijama ''Bangkok Post''-a je sedam osoba preživjelo nesreću.


Srbija odlučuje o Ustavu

U nedjelju su otvorena biračka mjesta, drugog dana glasanja na referendumu o Ustavu Srbije. Republička izborna komisija u subotu uveče je saopćila da je prvog dana glasalo 17,81 odsto birača. Da bi Ustav bio potvrđen, potrebno je da za njega glasa 50 odsto plus jedan od ukupnog broja birača, odnosno najmanje 3.319.693 birača. Građani se izjašnjavaju zaokruživanjem rječi "da" ili "ne" na pitanje: ''"Da li ste za potvrđivanje novog Ustava Republike Srbije?".''
Bivši sudija Vrhovnog suda, Zoran Ivošević, kaže da ako bi referendum bio neuspješan, to bi predstavljao veliki problem za Srbiju.
Prema njegovim rječima, u tom slučaju postoje samo dva rešenja: ponavljanje referenduma ili izbori za ustavotvornu skupštinu. Od dvije mogućnosti, ponavljanje referenduma bi, po Ivoševiću, bilo loše rešenje jer se ne može očekivati da građani izglasaju isti tekst ustava, kada to nisu uradili na prethodnom referendumu.
Izbori za ustavotvornu skupćinu bi bilo bolje rešenje: "Prvo bi trebalo da se donesu određeni zakoni od ove skupštine pa tek onda da se organizuju izbori za ustavotvornu skupštinu koje ce izglasati ovaj tekst ustava ili nesto prepravljeni tekst".
Ukoliko bi propao referendum, Srbija bi poslala lošu poruku i međunarodnoj zajednici, a to je da je smo ravnodušni kada je rječ o daljoj sudbini Kosova, kaže Ivošević: "Onda bi međunarodna zajednica mogla lakše da presele problem Kosova onako kako se bojim da će i da uradi".
Ivošević smatra da je i neuspjeh referenduma, pored ravnodušnosti, rezultat i revolta građana zbog toga što nisu uopće bili pitani kada se pisao novi ustav, a sada se od njih očekuje da glasaju za njega.


Reforma policije biće prelomno pitanje

Hoće li BiH napokon profunkcionirati kao država ili će se zadržati Status quo u kojem ona de facto egzistira kao federacija, prelomiće se na pitanju reforme policije. Ured visokog predstavnika u BiH početkom ove sedmice je upozorio Milorada Dodika da ispuni prihvaćene obaveze, premijer RS, međutim, i dalje nastavlja po starom – i MUP i policija moraju ostati na entitetskom nivou, poručio je.
1 Stanje
Najava premijera RS-a Milorada Dodika da će od Narodne skupštine tog entiteta zatražiti da raskine sporazum o reformi policije ukoliko se do 15. novembra rad Direkcije ne dovede u okvire sporazuma izazvala je brojne reakcije. Dok političari smatraju da je riječ o Dodikovoj oštroj retorici i opstrukciji rada Direkcije, Ured visokog predstavnika upozorava da napredak u reformi policije mora biti ostvaren.
Zaustavljanje reforme policije u ovom trenutku znači želju za očuvanjem državnosti RS-a, smatra analitičar Ugo Vlaislavljević. Problem oko struktuiranja policijskih snaga pokazuje na državnu strukturu entiteta:
"Tako da reforma policije je ustvari pitanje da li će BiH biti uređena kao država sa entitetima koji nisu države, ili će se ustvari držati status kvo u kojem već BiH na neki nepriznat, nelegitiman način funkcionira kao federacija."
Dodikove najave predstavljaju vrlo reducirano tumačenje sporazuma o reformi policije, smatra Mirsad Ćeman iz Stranke demokratske akcije:
"Ne očekujem de će to biti kraj priče o reformi policije. Naprotiv, bez obzira na te izjave, očekujem da će se uz pomoć međunarodne zajednice nastaviti taj proces."
Ured visokog predstavnika u BiH podsjeća da je Upravni odbor Vijeća za implementaciju mira pozvao institucije RS-a da nastave sa punim i aktivnim učešćem u radu Direkcije za refomu policije. Glasnogovornica OHR-a Sanela Tunović:
"Isto tako, prije manje do sedam dana Vijeće Evropske unije je pozvalo organe vlasti BiH da u vrlo kratkom roku nastave sa provođenjem reforme i izrazilo je svoju posebnu zabrinutost zbog neostvarivanja napretka u implementaciji sporazuma o restruktuiranju policije iz oktobra 2005. godine."
Dodik je, govoreći na sesiji nezavisnih intelektualaca Krug 99, kazao da jeste za reformu policije, ali da se sporazum o reformi, koji je i sam potpisao, ne poštuje:
"Mi ne želimo da budemo ovce koje će neko vući, neki nižerazredni međunarodni službenici koji će zbog svojih karijera ovdje nama prosipati priču o tome šta je ovdje dobro, šta nije. Mi nismo, dakle, protiv reforme policije koja je u ovom trenutku moguća. Mi prihvatamo to da zakonodavnu nadležnost nad policijom prenesemo na BiH. Sad je naša isključiva nadležnost nad time. Mi prihvatamo da kažemo - evo ide na nivo BiH, ali nemojte nam još vi pisati zakon."
Političke partije iz RS-a uspjele su potpuno opstruirati rad Direkcije za reformu policije, smatra Beriz Belkić iz Stranke za BiH:
"Očigledno da je krajnji cilj da entitet RS, odnosno njezini političari žele da zadrže u potpunosti pod kontrolom policiju kao instrumenat izvršne vlasti."
Reforma policije preduslov je da BiH zaključi sporazum o stabilizaciji i pridruživanju s Evropskom unijom. Zahtjev Evropske unije je policijska služba koja će biti profesionalna, bez političkog uplitanja i u službi svih građana.


Pobjeda Todda Strogera

Todd Stroger, novi predsjednik općine "Cook" u Chicagu, je pobjedio republikanskog protivnika Tony Peraicu. Sa ovom pobjedom, Todd Stroger nastavlja rad svog oca koji je bio predsjednik općine "Cook" nekoliko godina ranije.


Bajramska čestitka reisu-l-uleme

Reisu-l-ulema dr. Mustafa Cerić uputio je danas bajramsku čestitku povodom Ramazanskog bajrama koji počinje u ponedeljak, 23. oktobra 2006.
Reisu-l-ulema je izjavio:''„Draga braćo i sestre. Sutra je prvi Ševval 1427. hidžretske godine, prvi dan Ramazanskog bajrama. Ramazan je vrijeme u kojem muslimani poste i na poseban način približavaju se Stvoritelju nebesa i zemlje i samima sebi.
''''Mi imamo mnogo razloga da danas, završavajući post u mjesecu Ramazanu i sutra dočekujući Ramazanski bajram budemo radosni. Imamo razlog za radost jer smo obavili jednu dužnost koju nam je Allah dž.š. propisao i također radost što smo za ovaj mjesec stekli mnogo prijatelja, zbližili se u našim porodicama i uživali u blagodatima Allahove upute, milosti i oprosta.''''Naša radost sutra ima svoje značenje jer ćemo opet sa svojim najbližim biti zajedno kod svojih kuća, ali i u džamijama.Veličat ćemo Allahovo ime i zahvaljivat mu se na svim blagodatima kojima nas On obasipa svakim danom.''''Posebno ovoga Ramazana zapazili smo da je mnogo mladog svijeta postilo i da su džamije bile prepune omladinom. To je znak da je omladina svjesna da, dok još u ovim godinama nauče se Allaha dž.š. veličati i oslanjati se na Njega da im On uvijek bude na pomoći, da ovaj svijet i ovaj život i iskušenja koja nas čekaju, savladaju na najbolji način.''''Ovoga Ramazana primijetili smo također da su mnogi imali pruženu ruku i da su pomagali onima koji nemaju. Zato želimo i ovaj put posebno naglasitiu da ne zaboravite podijeliti sadekatul-fitr, ili kako se to kod nas u narodu kaže vitre. Jer sve dotle dok ne podijelimo svoje vitre za svaku osobu u kući, post nam neće biti kabul. Zato podijelite svoje vitre i neka vam Allah dž.š. bude na pomoći.''''Draga braćo i sestre.''''Molim Uzvišenog Allaha dž.š. da primi naš post,da primi naš namaz, da primi svaku našu sedždu, svaki naš ruku, svaku našu riječ koju smo izgovorili u Njegovo ime i svako slovo koje smo proučili u Kur-anu tokom ovog Ramazana.
''''Molim Uzvišenog da bolesnim podari zdravlje, da onima koji su siromašni Allah dž. š. nađe put da izađu iz siromaštva, da prognanima da snage da ustraju i da se vrate svojim domovima.''''Molim Allaha dž.š. da nas sve zbliži, sve ljude dobre volje, bez obzira koje su vjere i nacije. Muslimani obilježavajući blagdan bajrama su otvorenoga srca i zato želimo da se naše komšije osjećaju sigurnim i također osjećaju da mi u svojoj radosti mislimo i na njih, na svakog komšiju u našoj domovini BiH.''''Ja posebno želim bajramske čestitke uputiti našoj braći i sestrama u Sandžaku, Hrvatskoj, Sloveniji, Makedoniji, Crnoj Gori, Srbiji, Kosovu, Albaniji i svim muslimanima i muslimankama širom svijeta, a posebno našim Bošnjacima u dijaspori; u Evropi, Americi, Kanadi, Australiji i ma gdje bili.''''Svima vama iz lijepog šeher Sarajeva na ovaj lijepi ramazanski bajram 1427. h. g. želim kazati: BAJRAM-ŠERIF MUBAREK OLSUN!“''


Demokrati osvojili većinu u Predstavničkom domu američkog Kongresa

Demokratska stranka je na izborima u utorak osvojila većinu u Predstavničkom domu američkog Kongresa. Rezultati prebrojavanja glasova i procjene konačnih rezultata američkih TV stanica i agencije Associated Press daju demokratima 233, a republikancima 202 zastupnička mjesta u Predstavničkom domu.
To je prvi puta nakon 12 godina da demokrati osvajaju većinu u Kongresu, kojim su prije tzv. ''republikanske revolucije'' 1994. godine dominirali 40 godina.
Bijela kuća je priznala pobjedu demokrata na parlamentarnim izborima i izrazila volju da sarađuje s novom većinom u Kongresu po pitanju Iraka, borbe protiv terorizma i ekonomije.


Rumsfeld dao ostavku

Ministar odbrane Donald Rumsfeld prvi je koji je platio poraz Republikanske stranke. Kada se zvanično objavilo da su Demokrati pobjedili, Donald Rumsfeld je izjavio svoju ostavku. Američki predsjednik, George Bush, je pohvalio gospodina Rumsfelda za njegovo obavljanje funkcije, ali je rekao da su se on i Donald Rumsfeld složili da je po pitanju Iraka potrebna jedna svježa perspektiva. Glasovi jučerašnjih kongresnih izbora se još uvijek prebrojavaju. Demokrati su dobili najmanje 27 mjesta u zastupničkom domu i dobili kontrolu nad tim tijelom po prvi put nakon 1994.


Komšić, Radmanović i Silajdžić preuzeli dužnost članova Predsjedništva BiH

Danas je održana konstiturajuća sjednica Predsjedništva Bosne i Hercegovine na kojoj su novoizabrani članovi Predsjedništva svećano preuzeli dužnosti. Nebojša Radmanović, Haris Silajdžić i Željko Komšić su polaganjem svećane zakletve zvanično postali članovi Predsjedništva BiH.
Prema dogovoru članova Predsjedništva, novi Predsjedavajući Predsjedništva BiH će biti Nebojša Radmanović u sljedećih osam mjeseci, nakon kojih slijedi rotacija. Branko Petrić, predsjednik Centralne izborne komisije BiH je uručio novoizabranim članovima Predsjedništva certifikate o tome da su osvijili mandate.
Sjednica je počela intoniranjem Himne Bosne i Hercegovine. Sjednicu je otvorio dosadašnji Predsjedavajući Predsjedništva, Sujeman Tihić koji je uputio čestitke novoizabranim članovima i poželio im uspješan rad. Zatim su se obratila i ostala dvojica članova.
Konstituirajućoj sjednici Predsjedništva BiH prisustvuju bh. zvaničnici te predstavnici OHR-a, UN-a, OSCE-a, Vijeća Evrope, Evropske komisije, NATO-a, EUFOR-a, Svjetske banke, Međunarodnoga monetarnog fonda i Evropske policije i ambasadori zemalja članica Upravnog odbora Vijeća za provedbu mira i ambasadori akreditirani u BiH.


Demokrati osvojili većinu i u Senatu

Demokratska stranka je na izborima osvojila kontrolu nad oba doma američkog Kongresa. U srijedu navečer pobjeda u Virginiji pripisana je demokrati Jamesu Webbu sa samo nekoliko hiljada glasova više od republikanca Georgea Allena.
U Predstavničkim domom, prema posljednjim rezultatima, Demokratska stranka ima 230 zastupnika dok Republikanska stranka ima 196 zastupnika. U Senatu, Demokrati su osvojili 51 mjesto a Republikanci 49.


Po prvi put jedna žena je treća u predsjedničkoj hijerarhiji Sjedinjenih Država

Nancy Pelosi je preuzela kontrolu Zastupničkog doma. Ona je prva žena koja preuzima tako važnu funkciju. Nancy Pelosi je 2002. god., nakon dvije decenije u Kongresu i neposredno nakon što su Demokrate pretrpjeli gubitke od Republikanaca na izborima za Senat i Zastupnički dom, postala lider manjinskih Demokrata u Zastupničkom domu.
Od početka je bila protivnik rata u Iraku i usprotivila se antiterorističkom, elektronski nadgledanom programu kojeg je uspostavio predsjednik Bush.
Glavna razlika koju bi Amerikanci mogli da očekuju kada Demokrate osvoje vlast na Capitol Hillu, izjavila je gospođa Pelosi, je da će ponovno uvesti integritet i poštenje u vladu.


Premijer Kosova u Crnoj Gori

Trenutni premijer nelegalnog Kosova, Agim Čeku (uveliko poznat Interpolu), je danas otišao u jedno selo u blizini Beograda po imenu Podgoricu. Čeku je imao bitan razgovor sa Premijerom Đukanovićem (iza zatvorenih vrata, mada su mnogi novinari culi krike i jauke, iz sobe u kojoj su oni vodili "razgovor"), razgovor je postao sumnjiv, kada su novinari videli otkopcan slic Akima Čekua, koji je napustao sobu . Cilj ovog puta je da se odnosi između Crne Gore i Kosova poboljsaju . Crna Gora je dobila svoju nezavisnost od Srbije 5. maja 2006. godine. Kosovo očekuje svoje otcjepljenje od Srbije krajem 2007 ili početkom 2008 godine. Veliki dio crnogorskog stanovništva se usprotivio Čekuovoj posjeti ali nazalost nije bilo nikakvih problema. Srbija je takođe izjavila da je Crna Gora zabila nož u leđa Srbije, iako se sumnja da je Akima Čeku Premijeru Đukanoviću nabio nesto drugo u ledja ." Premijer Đukanović je odmah prihvatio sve optužbe Srbijanske Vlade. Ovo je veliki korak prema unistenju Kosova.


Emisija gasova koji stvaraju efekt staklenika ponovo u porastu

Emisija gasova koji stvaraju efekt staklenika ponovo je u porastu u industrijski razvijenim državama usprkos naporima na njihovom suzbijanju u okviru Protokola iz Kyota kako bi se smanjilo globalno zagrijavanje, saopćile su u ponedjeljak Ujedinjene nacije.
Emisija ugljendioksida i ostalih gasova koji zadržavaju toplinu opala je u 1990-im nakon raspada sovjetskog bloka i gašenja tvornica i elektrana koje su stvarale zagađenje u istočnoj Evropi. Te su ekonomije, međutim, ponovo u porastu, povećavajući za 2,4 posto emisiju gasova iz 41 industrijski razvijene države između 2000. i 2004. godine.
"To znači da industrijski razvijeni svijet treba pojačati napore u provedbi stroge politike koja će umanjiti emisiju gasova koji stvaraju efekt staklenika", izjavio je Yvo de Boer, direkortor UN-ovog sekeretarijata za provedbu sporazuma o sprečavanju klimatskih promjena, misleći na uvođenje poreza na goriva na osnovi ugljena, regulativu za efikasno korištenje energije i ostale mjere, javio je AP.
Naučnici povezuju rast globalne tempereture od jednog Fahrenheita u prošlom stoljeću djelimično i s akumulacijom gasova koji stvaraju efekt staklenika u atmosferi, što će kako tvrde dovesti do klimatskih promjena.
Na osnovu Protokola iz Kyota iz 1997. godine 35 industrijski razvijenih država obavezalo se na smanjivanje emisije gasova u prosjeku za pet posto ispod nivoa iz 1990. do 2012. godine. Sjedinjene Američke Države, najveći zagađivač, odbile su potpisati ovaj protokol.
Između 1990. i 2004. emisija gasova u svim industrijski razvijenim zemljama opala je za 3,3 posto, uglavnom zbog pada od 36,8 posto u bivšem sovjetskom bloku, javlja UN. Od 2000. godine zemlje u tranziciji, ipak, povećale su emisiju za 4,1 posto.
Od 41 industrijski razvijene zemlje 34 ih je povećalo emisije gasova između 2000. i 2004. godine, izvještava UN. U SAD-u, izvoru 2/5 svjetskih gasova koji stvaraju efekt staklenika, emisija je porasla za 1,3 posto u tom periodu te za skoro 16 posto između 1990. i 2004.
Među zemljama potpisnicama Protokola iz Kyota Njemačka je smanjila emisiju za 17 posto između 1990. i 2004., Ujedinjeno Kraljevstvo za 14 posto i Francuska skoro za jedan posto, javlja UN.
Potpisnice Protokola poput Japana, Italije i Španije registrovale su, međutim, povećanje emisije od 1990. De Boer je izjavio kako će te zemlje morati koristiti tržišne programe zasnovane na Protokolu, poput Mehanizma razvoja čistih tehnologija. Taj program omogućava zemljama iz sjeverne hemisfere da daju kredite iz projekata za smanjenje emisije u zemljama u razvoju koje ne obavezuju kvote iz Kyota.
Među 41 zemljom definisanom kao industrijski razvijenom u sporazumu o klimatskim promjenama iz 1992. ne spadaju zemlje trećeg svijeta u brzom razvoju kao što su Kina i Indija.


Dokumentarni film "Povelja Kulina bana" premijerno prikazan u Berlinu

U subotu je u Berlinu u kinu „Babilon“ premijerno prikazan dokumentarni film "Povelja Kulina bana", autora Zehrudina Isakovića.
Film je prikazan u okviru ovogodišnjeg osmog Balkan Black Box festivala filma i kulture jugoistočne Evrope, koji se od 17. do 25. novembra održva u Berlinu.


Saddam Hussein osuđen na smrt

Saddamu Husseinu, bivšem iračkom predsjedniku je u nedjelju izrečena presuda. Irački Visoki sud ga je osudio na smrt vješanjem zbog zločina protiv čovječnosti počinjenih 1982. godine kada je u šijitskom selu Dujail ubijeno 148 mještana. Sudski proces protiv saddama Husseina je trajao nešto više od godinu dana (od 19. oktobra 2005. do 5. novembra 2006.).
Njegov polubrat Barzan al-Tikriti i bivši irački glavni sudac, Awad Hamed al-Bander su također osuđeni na smrt. Bivši irački potpredsjednik Taha Yassin Ramadan je osuđen na doživotnu kaznu zatvora, a trojica bliskih saradnika Saddama Huseina su osuđeni na kaznu zatvora u trajanju od 15 godina.
Mediji prenose da se Hussein tokom izricanja presude tresao, a nakon što je čuo presudu je uzvikivao tekbire (''Allah Ekber'' - ''Allah je najveći'').
Izricanje presude predstavlja političku i društvenu raskrsnicu za Iračane koji su preživjeli dva desteljeća pod brutalnom vladavinom bivšeg predsjednika. U Bagdadu je na snazi potpuni policijski sat kako bi se spriječilo nasilje. Trgovine su zatvorene a pješaka i vozila gotovo i nema na ulicama grada.


Mostar:13 godine poslije

U 10 sati i 15 minuta u Mostaru je uključena sirena i na taj način je simbolično obilježena 13. godišnjica rušenja Starog mosta. Djeca iz mostarskih osnovnih škola, te okupljeni građani odali su, bacanjem cvijeća u Neretvu, počast stradalim građanima Mostara u vrijeme agresije na BiH. Legendarnom skakaču s ovog mosta, Emiru Baliću, uručen je trofej Mostarska lasta, koji je priznanje za najuspješnijeg skakača s bijelog luka u posljednjih 50 godina.
Pogođen tenkovskim granatama Hrvatskog vijeća obrane, na današnji datum 1993. godine srušen je Stari Most. Tužna obljetnica već se godinama ne obilježava zvanično, jer u Gradskoj upravi nakon obnove Starog mosta obljetnicu rušenja smatraju deplasiranom.


Potvrđeni navodi o genocidu u Srebrenici

Izvještaj ''Razrješavanje jugoslavenskih kontroverzi'' Američkog instituta za mir u sklopu programa ''Inicijativa naučnika'', potvrđuje navode Haškog tribunala da se u slučaju stradanja Bošnjaka u Srebrenici 1995. godine radilo o genocidu.
Ovaj izvještaj, čiji je cilj da se stvori jedinstvena priča o onome što se dešavalo na ovim prostorima, a u kojem 350 naučnika u 11 tematskih cjelina analizira događaje devedesetih godina u vrijeme dezintegracije Jugoslavije do danas, predstavljen je danas na pres-konferenciji u Banjoj Luci.
Direktor Programa ''Inicijativa naučnika'' Čarli Ingrao (Charlie Ingrao) saopćio da podaci do kojih su došli naučnici ovog programa govore o 100.000 stradalih u BiH, uprkos određenim podacima da je samo na jednoj strani stradalo 200.000 ljudi.
Naučnici su došli do podataka na osnovu raspoloživih dokumenata da ne postoje dokazi da su Franjo Tuđman i Alija Izetbegović imali plan o etničkom čišćenju na teritoriji Hrvatske, odnosno BiH, ali da 1991. godine takvog plana nije imala ni Jugoslavenska narodna armija.
Ingrao je kazao da se nije našao dokaz da je JNA imala plan za entičko čišćenje Bošnjaka ili Hrvata.
Prema nalazima naučnika najviše protjeranih, silovanih i ubijenih su pripadnici bošnjačkog naroda i to od strane srpskog naroda. Podaci do kojih se došlo tokom rada na spomentom izvještaju ukazuju i da je cifra od 50.000 silovanih Bošnjakinja od srpskih snaga navodno pretjerivanje.
"Do tačnog broja silovanih Bošnjakinja je veoma teško doći, i da podatak o 20.000 koji je navedan u izvještaju treba uzeti s rezervom", napomenuo je on.
U uzvještaju se navodi i postoje indikacije da su Bošnjaci na organizovan način 1993. i 1995. godine vršili ratne zločine i to pod komandom Nasera Orića i generala Atifa Dudakovića iako ni jedan nije optužen pred Haškim tribunalom niti pred bilo kojim drugom sudom za pomenuti zločin. Također postoje inidikacije koje govore da je organizovanog plana o ratnim zločinima bilo i 1995. godine od Slobodana Miloševića i Ratka Mladića.
"Ratna stradanja u BiH izrodila su kod njenih naroda određene mitove koji se danas održavaju, jer političari u BiH nisu spremni da se javno suoče sa činjenicama", ocijenio je Ingrao.


11. godišnjica Dejtonskog sporazuma

U Sarajevu će se 21. novembra 2006. u Narodnom pozorištu održati svečanost povodom obilježavanja 11. godišnjice od potpisivanja Dejtonskog mirovnog sporazuma. Domaćin svečanosti je Ambasada Sjedinjenih Američkih Država u Sarajevu. Na svečanosti govore će držati američki ambasador u Bosni i Hercegovini Douglas McElhaney i predsjedavajući Predsjedništva Bosne i Hercegovine Nebojša Radmanović.


Predsjednik RS pomilovao 32 osuđenika

Predsjednik Republike Srpske Dragan Čavić pred kraj svog mandata pomilovao je 32 osuđenika. Vlada RS premijera Milorada Dodika izrazila je neslaganje sa ovih činom, a nevladine organizacije ocijenile da predsjednik više vodi računa o kriminalcima i zločincima nego o građanima.
1 Problem
Odluka predsjednika Republike Srpske Dragana Čavića da pred istek svog mandata pomiluje 32 osuđenika, među kojima su i oni s pozamašnim policijskim dosijeima, izazvala je dosta negativnih reakcija u javnosti.
Iako je odluka o pomilovanjima donesena u skladu s ustavnim ovlaštenjima i Zakonom o pomilovanju, ovo nije dobra poruka jer na nekih način podriva smisao zakonskih sankcija, smatra predsjednik Visokog sudskog i tužilačkog savjeta BiH Branko Perić:
“Ključna ideja, ključni cilj kažnjavanja, to je generalna prevencija, dovodi se u pitanje politikama pomilovanja. Svaka sudska presuda ima za cilj da prevaspita počinioca krivičnog djela i da utiče na druge da ne čine krivična djela. Ako predsjednik republike pretjerano koristi ta svoja ovlaštenja i vrši pomilovanja, a pogotovo u slučajevima kada je kaznena politika, po opštoj ocjeni, blaga, onda je to nešto što ugrožava sistem.»
Među pomilovanima, između ostalog, nalaze se i Dragan Jokić i Miladin Bunić, osuđeni na zatvorske kazne zbog učestvovanja u neredima 7. maja 2001. godine u Banjoj Luci prilikom pokušaja postavljanja kamena temeljca za izgradnju džamije Ferhadije. U ovim neredima zapaljeno je više autobusa, jedno lice je smrtno stradalo, a više osoba povrijeđeno. Prema Čavićevoj odluci, zatvorska kazna Jokiću i Buniću zamijenjena je uslovnom osudom.
Prema mišljenju političkog analitičara Ivana Šijakovića, donošenjem ovakve odluke Čavić se narugao pravnoj državi, a i građanima:
“Tako je to jedna neprijatna poruka za prosječnog građanina koji se muči, radi, vjeruje u zakone, očekuje da će jednog dana biti bolje, očekuje da će nepravdeni ljudi, kriminalci, ubice, probisvjeti - a ovdje je uglavnom riječ o takvim ljudima - dobiti, kako se to kaže, zasluženu kaznu.»
Odlukom predsjednika Čavića nisu zadovoljni ni u Vladi Republike Srpske.
U četiri slučaja Ministarstvo pravde i sudovi su dali negativno mišljenje o pomilovanju, kaže pomoćnik ministra za izvršenje sankcija Boško Đukić:
“Ima slučajeva gdje smo mi, kao komisija Ministarstva pravde, dali suprotno mišljenje u odnosu na sud."
Potpredsjednik Vlade Anton Kasipović:
“Vlada smatra da ovakve odluke mogu značajno otežati rad organa bezbjednosti."
Odluke o pomilovanjima donio sam u skladu sa ustavom i zakonom, a to što se nekima ne sviđaju, njihov je problem, odgovara Čavić:
“Odluke koje sam donio su, dakle, odluke na temelju činjenica iz predmeta. Zakon je predvidio da prethodni postupak vrše Ministarstvo pravde i nadležni sud, ali to je prethodni postupak koji samo olakšava rad instituciji predsjednika koji donosi konačnu normu pomilovanja. Ja sam se upravo tako ponašao."
Pomilovanja u Republici Srpskoj nije bilo skoro dvije godine jer je ovaj institut, zbog nepravilnosti, u cijeloj BiH bio ukinuo visoki predstavnik.


Ševket Hafizović izabran za potpredsjednika Narodne skupštine RS

Kandidat Stranke demokratske akcije i Socijaldemokratske partije BiH Ševket Hafizović iz Srebrenice izabran je danas za potpredsjednika Narodne skupštine Republike Srpske.
Za Hafizovića, koji je ovu funkciju obavljao i u prethodnom sazivu, glasalo je 58 poslanika, 19 je bilo protiv, a pet uzdržanih.
Protiv izbora Hafizovića, koji je bio jedini kandidat za ovu funkciju, bili su poslanici Srpske radikalne stranke RS i Srpske demokratske stranke.


23 poljska rudara blokirana pod zemljom

Kako javlja poljska novinska agencija PAP, najmanje 23 poljska rudara nalaze se blokirana pod zemljom nakon eksplozije plina u rudniku uglja.
Eksplozija plina se desila u utorak u rudniku uglja „Ruda“ u južnoj Poljskoj. Pretpostavlja se da bi u rudniku moglo biti i žrtava.
1 Relevantne vijesti
* U rudniku „Halemba“ poginula 23 rudara


Ustav (ne)će uticati na sudbinu Kosova

Za potvrđivanje novog Ustava Srbije glasalo je 52,31 odsto od ukupnog broja birača, pokazuju preliminarni rezultati Republičke izborne komisije objavljeni u ponedjeljak. Američka štampa prenosi vijest da je Srbija dobila novi Ustav koji određuje Kosovo kao dio Srbije. Napominje se, međutim, da će o sudbini Kosova odlučivati UN. Donošenje novog Ustava Srbije teško da će uticati na sudbinu Kosova, ocenjuje u ponedeljak i moskovska štampa.
1 Srbija
Predsednik Skupštine Srbije Predrag Marković najavio je da će, ukoliko referendum uspje, sjednica Skupćine na kojoj će Ustav biti proglašen biti održana već u nedjelju, 5. novembra.
1.1 Kosovo
Kosovski Srbi su najbrojnije izašli na referendum o Ustavu, albanska strana ocjenjuje da uspjeh referenduma neće imati nikakvog uticaja na tok procesa utvrđivanja statusa Kosova, javlja novinar Radija Slobodna Evropa Gëzim BAXHAKU.
Političari koji su bili protiv referenduma o Ustavu optužuju vlasti da su Ustav nametnule.
1.2 Vojvodina
Predsjednik Skupćine Vojvodine Bojan Kostreš optužio je stranke koje su se zalagale za usvajanje novog Ustava da su "na silu nametnule" Ustav građanima:
"Plašim se da takav tip nametanja Ustava na silu, prvo kroz donošenje Ustava bez javne rasprave u Skupštini Srbije, a sada i kroz nasilno donošenje Ustava na referendumu, govori o ozbiljnoj ugroženosti demokratskih procesa u Srbiji."
Kostreš je Agenciji Beta rekao da će građani Srbije "morati da ustanu u odbranu demokratije i demokratskih procesa".
Istovremeno, predsednik Izvršnog veća Vojvodine Bojan Pajtić izrazio je zadovoljstvo uspehom referenduma o novom Ustavu Srbije i ocenio da taj akt Vojvodini donosi znatno veća finansijska sredstva.
2 Pogled svijeta
Američka štampa prenosi vijest da je Srbija dobila novi Ustav koji određuje Kosovo kao dio Srbije. Napominje se, međutim, da će o sudbini Kosova odlučivati UN, a ne Srbija.
Dnevnik "Njujork tajms" danas piše da je odredba srpskog Ustava koja proglašava Kosovo za "sastavni deo Srbije", samo "simbolična deklaracija" jer sudbina pokrajine leži u rukama Saveta bezbednosti UN, koji će verovatno glasati za nezavisnost. List navodi i da "kritičari Ustava kažu da dokument neće dovoljno unaprediti zemlju ka punoj demokratiji".


U rudniku „Halemba“ poginula 23 rudara

U nesreći koja se desila 21. novembar 2006. u rudniku uglja „Halemba“ u Poljskoj poginula su 23 rudara. Spasioci su jutros pronašli tijela još 15 rudara, čime se broj žrtava eksplozije metana u tom rudniku popeo na 23.
Eksplozija se dogodila na dubini od 1.030 metara pod zemljom. Na mjesto nesreće došao je i poljski premijer Jaroslaw Kaczynski.
Isti rudnik, u poljskoj pokrajini Gornja Šleska pokraj Katowica, već je bio poprište najteže rudarske nesreće u Poljskoj: 1990. godine je u eksploziji plina poginulo 19 rudara.
1 Relevantne vijesti
* 23 poljska rudara blokirana pod zemljom


Tajni susret u Zagrebu

Haris Silajdžić i Željko Komšić, članovi Predsjedništva Bosne i Hercegovine, sastali su se u nedjelju naveče u Zagrebu sa Stjepanom Mesićem, predsjednik Hrvatske. Srpski član Predsjedništva Bosne i Hercegovine, Nebojša Radmanović, nije bio pozvan niti obaviješten o susretu. Nebojša Radmanović je tek saznao za sastanak kada su medije objavile susret. Mesić je objavio da sastanak uopšte nije bio tajni susret.
Radmanović kaže da članovi Predsjedništva nisu obavezni da ga obavještavaju o tome gdje idu, ali da ovaj sastanak, nekoliko dana uoči Mesićeve posjete BiH, otvara mnoga pitanja.
"Nemam zvaničnu informaciju o tom sastanku, ali čudno je, blago rečeno, što se sada ide u Zagreb kad se zna da Mesić dolazi u Sarajevo za nekoliko dana i što ja to saznajem na ovakav način. To otvara mnoga pitanja - zašto ovako iznenada, zašto tajno i hoće li se sada svaki član Predsjedništva ponašati na ovaj način. Šta bi se, na primjer, desilo da ja odem na tajni sastanak kod nekog srpskog biznismena u Beograd, a da se na večeri, kao slučajno, sastanem sa Borisom Tadićem", ističe Radmanović.


EU otvorila pregovore sa BiH o viznim olakšicama

Vlada Evropske unije je danas povukla dugoočekivani potez - formalno je otvorila pregovore sa Bosnom i Hercegovinom i ostatkom Zapadnog Balkana o viznim olakšicama i readmisiji - konkretni, tehnički pregovori započinju uskoro, a prvi rezultati se očekuju najkasnije do kraja naredne godine.
Prvi korak je načinjen - otvoreni su pregovori Bosne i Hercegovine i ostale četiri balkanske države - Srbije, Crne Gore, Makedonije i Albanije o ublažavanju viznog režima, što bi, u skoro vrijeme, trebalo a vodi do konkretnih rezultata - besplatnih viza za studente i poslovne ljude, sa perspektivom bezviznog režima u vremenu koje se političkim rječnikom definiše kao srednjeročni period.
Komesar Frattini je uvjeren da bi se do kraja naredne godine trebali okončati pregovori sa BiH i ostalim balkanskim državama o viznim olakšicama i readmisiji, sa izuzetkom Albanije, koja je već zakljućila poglavlje o readmisiji.

Politika


Nova grobnica u blizini Brčkog

Forenzički stručnjaci u Bosni i Hercegovini iskopali su 114 kompletnih skeleta, i 160 dijelova skeleta iz jedne masovne grobnice u blizini Brčkog.
Vjeruje se da se radi o ostacima, oko 500 Bošnjaka i Hrvata iz ovog područja koji se vode nestalim još od početka rada 1992.
Murat Hurtić iz Komisije za nestale izjavio je da su također pronađena tri lična dokumenta na lokaciji po imenu Gorice, koja pripadaju ljudima iz Brčkog koji su se vodili nestalim.


Papa Benedict u Turskoj na posjeti

Jedan od ciljeva posjete pape Benedicta Turskoj ove sedmice je jačanje veza izmedju rimo-katoličke crkve i pravoslavnih Kršćana na istoku. On je počeo svoje hodocašće izražavajući suosjećanje za pritisak kojeg osjećaju vjerske manjine unutar muslimanskog svijeta.
U Turskoj 90 procenata stanovnika su Muslimani. Ali u dijelovima velikih gradova postoje džepovi ljudi različitih vjera, koji žive zajedno u miru. Miguel Rivera se za Glas Amerike osvrnuo na odnose tri mjesta za praktikovanje vjere u jednom susjedstvu Istanbula.
Četiri stotine godina Otomansko carstvo potpomagalo je vjersku toleranciju. Osnivač moderne Turske Mustafa Kemal, takodjer poznat kao Ataturk, odbacio je vezivanje svoje nove vlade za Islam, čak zabranjivanjem nošenja tradicionalne odjeće u korist zapadnjačkog oblačenja. Vjerska tolerancija je takodjer bila politika njegove vlade.


Smrt Princeze Dijane je tragična nesreća

Nakon tri godine istrage, objavljen izvještaj britanske vlade koji smrt princeze Diane naziva tragičnom nesrećom. Također se navodi da Princeza Diana u vrijeme smrtonosne saobraćajne nesreće u Parizu, nije bila trudna.
Bivši šef policije u Londonu, John Stevens reporterima je rekao da se nikakve informacije ne drže u tajnosti i da mu je drago da je došlo do zaključka da se nije radilo o konspiraciju da se ubiju niti princeza Diana niti njen pratilac Dodi Al Fayed.
U izvještaju se navodi da je za smrt kriv Dianin vozač, Henri Paul, koji je vozio prebrzo i u pijanom stanju.


Tuzla: Urađena transplantacija jetre sa živog davaoca

Ljekari Univerzitetskog kliničkog centra Tuzla (UKC) izvršili su prvu operaciju presađivanja jetre u Bosni i Hercegovini čiji je donor bila živa osoba.
Operacija u kojoj su najprije od jedne jetre napravljene dvije, a koju je majka darovala svojoj bolesnoj kćerki trajala je punih deset sati uz mobilnost skoro cijelog UKC-a Tuzla.
Prema informacijama koje su novinaraima saopćene u ponedjeljak na pres-konferenciji majka i dijete su u stabilnom stanju a postoperativni tok za sada je uobičajen. Očekuje se da će njihov oporavak biti brz i da će za nekoliko dana biti otpuštene kući.
U Evropi ovakva vrsta operacije radi se samo u četri medicinska centra a njena evropska cijena je oko 180.000 eura.

Nauka


Sadam Husein pogubljen danas u 4 sata

Danas je pogubljen bivši irački predsjednik i diktator Sadam Husein. Ovu vijest objavilo je više arapskih novinskih kuća kao i velike internacionalne novinske kuće kao Reuters i CNN.
U međuvremenu je službeno stigla potvrda od zamjenik iračkog ministra vanjskih poslova Labeed Abawi.
Nakon što je nad bivšim iračkim predsjednikom Sadamom Huseinom u subotu u zoru po lokalnom vremenu izvršena smrtna kazna iz svijeta stižu reakcije na njegovo pogubljenje.


Nikola Špirić predsjedavajući Vijeća ministara BiH

Predsjedništvo BiH, danas je Nikolu Špirića, izabralo za novog predsjedavajućeg Vijeća ministara. Ono što slijedi, jeste provjera
kandidata za ministarske funkcije, čija imena stranke trebaju dostaviti u što kraćem roku.
Prema procjenama, posao oko formiranja novog saziva Vijeća ministara, trebao bi biti okončan u prvoj sedmici februara.


Bosna i Hercegovina postaje članica Partnerstva za mir

Bosna i Hercegovina će danas zvanično postati članica Partnerstva za mir. Ulazak u sigurnosni program NATO je, nesumnjivo, krupan korak prema trajnoj stabilnosti ali, nepodijeljena su mišljenja u Briselu, predstavlja i značajan politički podsticaj u nastojanjima Sarajeva da se što prije uključi u euro-atlantsku zajednicu.
Nakon, iako stidljivo najavljivanog, ipak neočekivanog bezuslovnog poziva Bosni i Hercegovini, Srbiji i Crnoj Gori da se pridruže NATO sigurnosnom programu Partnerstva za mir, sutrašnje zbivanje u sjedištu vojnog saveza bi trebalo da na papiru i dokumentuje - BiH, kao i preostale dvije države regiona, postaju članice Partnerstva za mir, što im predstavlja prvi ugovorni odnos za euro atlantskom zajednicom.
Prije nego što su ranije započeti Sporazumi o stabilizaciji i pridruživanju došli do svoje završnice, Alijansa je Sarajevu, Beogradu i Podgorici ponudila učešće u najširem vojno-političkom programu, koji za cilj imma ojačati zajedničku sigurnost.
Do sada je dokumenat pristupa Partnertsvu potpisao 30 država, od kojih su neke, u medjuvremenu postale i punopravne članice NATO. Danas će se pridružiti još tri, što će potpuno zaokružiti široki euro-aziski prostor (za izuzetkom Bjelorusije) sigurnosnih partnera.


Sahrana Geralda Forda

U Nacionalnoj katedrali u Washingtonu, danas su se najviši zvaničnici Sjedinjenih Država, i predstavnici brojnih zemalja svijeta, oprostili od bivšeg američkog predsjednika Geralda Forda, koji je umro prošlog utorka u 93-oj godini.
Predsjednik Bush je današnji dan proglasio Nacionalnim danom žalosti, a amerikanci su još od subote imali priliku odati posljednju počast 38 predsjedniku Sjedijenih Država, čije je tijelo, u kovčegu prekrivenim američkom zastavom, bilo izloženo u Zastupničkom domu Kongresa u kojem je Gerald Ford služio 26 godina.
Počast umrlom predsjedniku Fordu odali su još, otac sadašnjeg predsjednika, bivši predsjednik George H.W. Bush, bivši državni sekretar Henry Kissinger i bivši novinar tv mreže NBC, Tom Brokaw.
Gerald Ford će biti pokopan sutra u rodnom Grand Rapidu, u saveznoj državi Michigan, u neposrednoj blizini njegove memorijalne biblioteke.


U Bosni i Hercegovini prodana 53 porschea

Bosna i Hercegovina je stekla novi rekord. Ove godine su prodana 53 porschea. Auto kompanija je očekivala da će oko tridesetak porschea biti prodano. Iako se Porsche prvi put pojavio na BiH tržištu prošle godine, kompanije je uspjela da proda preko 50 vozila. Čak i model ''Carrera'', jedno od najskupljih Porschea, je prodan. Taj model košta oko 182.000 eura. Isto tako, SUV Cayan je postalo najtraženije luksuzno vozilo u BiH. Edin Grcić, šef prodaje u predstavništvu "Porschea" BiH, je rekao:
"To su uglavnom biznismeni, vlasnici raznih kompanija, mada ima i onih za koje kada uđu u salon ne biste pomislili da su kupci jednog porschea."
Ipak ovo je sitnica prodaje za globalni "Porsche". Zaključak je da ovaj rekord pokazuje mali napredak BiH ekonomije.


Rumunija i Bugarska slave ulazak u EU

Građani Rumunije i Bugarske su proslavili početak svog članstva u EU vatrometom, muzikom i plesom na ulicama. Plave i žute zastave EU su danas podignute u te dvije zemlje, a predsjednici Rumunije i Bugarske, kao i drugi zvaničnici su pozdravili razdraganu masu na centralnom trgu u Bukureštu i Sofiji.
Komesar za proširenje EU Olli Rehn i predstavnici zemalja članica su danas prisustvovali ceremonijama u obje zemlje.
Predsjednik Evropske komisije Jose Manuel Barroso je putem telekonferencije pozdravio nove članice.
Članstvo Rumunije i Bugarske povećava broj članica unije na 27 i dodaje još oko 30 miliona ljudi ukupnom broju stanovnika EU. Dvije zemlje će i dalje biti podvrgnute nadgledanju od strane Brisela dok se nastavljaju boriti protiv korupcije i organiziranog kriminala.

Bugarska


Američki napadi u Somaliji

Helikopteri su danas izveli nove napade na južnu Somaliju, u blizini mjesta na kojem je sinoć, kako se navodi, izveden američki zračni napad na osumnjičene pripadnike al-Qaide. Svjedoci nisu bili sigurni da li su nove napade izveli etiopski ili američki helikopteri. Nema neposrednih informacija o žrtvama.
Jučer su američki borbeni avioni napali najmanje jedno, moguće dva, osumnjičena skloništa al-Qaide u južnom dijelu Somalije, u blizini kenijske granice. Zvaničnici prelazne somalijske vlade navode da je u napadima ubijen veliki broj ljudi.
Američki i somalijski zvaničnici navode da su meta napada bili najviši zapovjenik al-Qaide za istočnu Afriku, Abu Talha al-Sudani, i osumnjičeni za bombaške napade na američke ambasade u Keniji i Tanzaniji 1998. Ne zna se da li su oni i ubijeni.
Privremeni somalijski predsjednik Abdulahi Yusuf kaže da Sjedinjene države imaju pravo da napadnu teroriste umiješane u bombaške napade na ambasade.


Condoleezza Rice najavila susret s izraelskim i palestinskim liderima

Američka državna tajnica Condoleeza Rice je objavila planove o održavanju trostranog susreta s izraelskim i palestinskim liderima. Ona je danas reporterima u egipatskom odmaralištu u Luxoru rekla da će cilj susreta biti oživljavanje Međunarodne mape puta ka miru. Ona se u Luxoru sastala s egipatskim predjsednikom Hosnijem Mubarakom.
Nešto ranije danas, američki zvaničnik koji putuje s gospođom Rice je rekao da će susret s izraelskim premijerom Ehudom Olmertom i palestinskim predjednikom Mahmudom Abasom biti održan na srednjem istoku za tri ili četiri sedmice. Međutim tek treba biti određena tačna lokacija i datum.
Gospođa Rice se, inače, u Jerusalemu sastala sa gospodinom Olmertom kako bi razgovarali oživljavanju izraelsko-palestinskog mirovnog procesa. Sljedeća stanica Condoleeze Rice je u Saudijskoj Arabiji gdje će razgovarati sa saudijskim kraljem Abdulahom.


Umro bivši Američki predsjednik Gerald Ford

Danas je preminuo bivši Američki predsjednik
Gerald Ford. Gerald Ford je bio 38. predsjednik Sjedinjenih Američkih Država. Preminuo je u Rancho Mirage, SAD, gradu u kojom je već nekoliko godina živio.
Gerald Ford se počeo baviti sa politkom kada je postao član House of Representatives-a, nekoliko godina prije nego što će postati predsjednik. Postao je predsjednik nakon ostavke Richarda Nixona, zbog Watergate skandale. Ford je izgubio naredni mandat kada je Jimmy Carter bio izabran sa predsjendika Amerike.
Ford je potpisao ukaz kojim se Nixon abolira za eventualne zločine počinjene tokom afere Watergate. Američka javnost, pogotovo ona liberalna i lijevo orijentirana, nije imala razumijevanja za Fordov potez. Nixon je bio toliko omražen da je odluka o aboliciji protumačena kao veleizdaja, a čak su i mnogi uvaženi članovi Fordove administracije u znak protesta dali ostavku.
Gerald Ford je preminuo u 93. godini.

Politika


Glavni osumnjičeni za napade od 11.9. priznao krivicu

Khalid Sheikh Mohammed, osumnjičen da je isplanirao terorističke napade na Sjedinjene Države 11. septembra 2001. u cijelosti je priznao odgovornost za te napade kao i za bombaški napad na Svjetski trgovinski centar (WTC) u New Yorku 1993. i niz terorističkih napada širom svijeta, prema transkriptima njegovog ispitivanja u Guantanamu, koje je u srijedu objavio Pentagon.
''"Ja sam u cijelosti odgovoran za operaciju od 11.9."'', izjavio je Khalid Sheikh Mohammed na transkriptu sa saslušanja u zatvoru. On je također izjavio da je planirao napade na Big Ben i Heathrow aerodrom u Londonu.
Osim toga, Khalid Sheikh Mohammed je izjavio, da je planirao atentat na preminulog Papu Ivana Pavla II i bivšeg američkog predsjednika Billa Clintona.


Kinezi uništili satelit

Kinesko ministarstvo vanjskih poslova je danas saopćilo da ne može potvrditi izvještaje da je Kina uspješno testirala novo protusatelitsko oružje prošle sedmice, dok je glasnogovornik umjesto toga naglasio podršku za mirnodopsko korištenje svemira.
Glasnogovornik ministarstva Liu Jianchao je reporterima rekao da ne zna za test, ali je dodao da Kina zagovara mirnodopsko korištenje svemira i da ne želi biti umiješana u svemirsku utrku u naoružanju.
Izvještaji o testiranju iz svemira su doveli do zabrinutosi širom svijeta. Glasnogovornik Vijeća sigurnosti UN-a je izjavio da Washignton vjeruje da kineski razvoj i testiranje oružja takve vrste nije u skladu duha suradnje po pitanju svemira.
U Japanu, jedan od glavnih sekretara u vladi Yasuhiso Shiozaki je rekao da je Tokio zabrinut za bilo koji čin uništavanja umjetnog satelita balističkom raketom, zahtijevajući puno objašnjenje od strane Pekinga. Australija također traži objašnjenje od kineske vlade.


Schwarz-Schilling suspendovao Vladu FBiH

Predsjedavajući Predstavničkog doma Federalnog parlamenta Safet Softić dobio je danas nešto prije 11.00 sati Odluku koju je potpisao visoki predstavnik za BiH Christian Schwarz-Schilling o suspenziji nove Vlade FBiH čije je imenovanje potvrdio jučer ovaj federalni dom na sjednici u Sarajevu
Prema ovoj odluci „stara Vlada FBiH“ obavljat će dužnost u tehničkom mandatu sve dok na snagu ne stupi nova odluka o imenovanju Vlade.
Obrazlažući Agenciji Fena današnju odluku OHR-a, Softić je kazao da Predstavnički dom može usvojiti novu odluku o imenovanju Vlade „tek što iz OHR-a dobije izričitu obavijest o rezultatima procesa provjere ministarskih kandidata“.
Softić je još kazao da će on postupiti prema odluci OHR-a.


Nemiri u Kinshasi

U Gombeu, sjevernom predgrađu Kinshase, su nakon nesuglasica između predsjednika Demokratske Republike Kongo Joseph Kabila i bivšeg predsjednika i vođe opozicije Jean-Pierrea Bembe, izbili otvoreni oružani sukobi pristalica dva tabora.
Ministarstvo vanjskih poslova Južnoafričke Republike objavilo je da se Bemba privremeno sklonio u njihovu ambasadu u Kinshasi.
Nad dijelom grada gdje se nalazi rafinerija uzdiže se oblak dima, prenose očevici i dodaju da se gusti dim može vidjeti i iznad Bembine rezidencije u okrugu Gombe gdje se odvijaju najžešće borbe.
U sukobima je dosad poginulo nekoliko osoba, među kojima ima i civila, potvrdili su bolnički izvori i očevici.


Od nedjelje ljetnje računanje vremena

Ljetnje računanje vremena počinje u nedjelju, 25. marta, u 2.00 sata poslije ponoći pomjeranjem kazaljke jedan sat unaprijed i trajaće do 28. oktobra u 3.00 časa poslije ponoći, kada će satovi biti vraćeni sat unazad.
Zavod za mjere i dragocjene metale saopštio je da na osnovu Zakona o računanju vremena, ljetnje računanje vremena počinje posljednje nedjelje u martu, a završava se posljednje nedjelje u oktobru.
U cijeloj Evropi ljetno računanje vremena počeće 25. marta, osim na Islandu, koji je jedina evropska zemlja koja ne koristi taj vremenski sistem.


Pripadnici NATO-a u potrazi za Župljaninom

Pripadnici snaga NATO u BiH, u bliskoj saradnji s Haškim tribunalom za ratne zločine, u četvrtak rano ujutro pretresli su u Sarajevu kuću Slobodana Župljanina rođaka haaškog optuženika Stojana Župljanina
U saopćenju objavljenom u Sarajevu navodi se kako se vjeruje da je Slobodan Župljanin povezan s mrežom koja štiti njegova rođaka za kojim traga Međunarodni sud za bivšu Jugoslaviju (ICTY).
''"Ova operacija dio je pokušaja prikupljanja dodatnih informacija o mreži potpore koja pomaže Stojanu Župljaninu kao i napora da ga se pronađe"'', stoji u saopćenju.
Stojan Župljanin je tokom rata u BiH bio zapovjednik policije na području Banje Luke. Haaški tribunal optužio ga je da je odgovoran za ratne zločine počinjene na širem području Banje Luke kao i za masovno protjerivanje Hrvata i Bošnjaka s tog područja.
Slobodan Župljanin čija je kuća pretresena u četvrtak, predsjednik je vanjsko-trgovinske komore u BiH a živi u Banjoj Luci.


Chiquita plaćala reket teroristima

Američki proizvođač banana Chiquita (''Chiquita Brands International''), prihvatio je juče novčanu kaznu u visini od 25 miliona dolara. Kazna je izrečena nakon potvrđene sumnje američkog ministarstva pravde, o plaćanju mita i reketa kolumbijanskim paramilitarnim milicijama i teroristima.
Po navodima ministarstva, preduzeće Chiquita sa sjedištem u Cincinnati i njen neimenovani funkcioner su, između 1997. i 2004. godine uplatili 1,7 miliona američkih dolara, desničarskoj organizaciji "Ujedinjena građanska odbrana Kolumbije" (''Autodefensas Unidas de Colombia''), koja se od strane američke vlade smatra terorističkom organizacijom. Po zakonima SAD su takve uplate kažnjive.
Po državnom tužiocu, Chiquita je plaćanjem reketa štitila svoje radnike, pošto u periodu prije toga, nije bila rijetkost da je radnicima prijećeno i da je opasnost po zaposlene vremenom rasla. U rukovodećim krugovima preduzeća su postupci plaćanja reketa tolerisani. U godišnjim izvještajima su ti novčani transferi ipak prećutkivani. Dogovor sa američkim ministarstvom pravde je u interesu koncerna, rekao je Fernando Aguirre, predsjednik poslovodnog odbora Chiquite.
Novac iz Chiquitine kase je, po izjavama državnog tužilaštva, išao i ljevičarskim organizacijama "Narodnoj armiji" (FARC) i "Nacionalnoj oslobodilačkoj armiji" (Ejército de Liberación Nacional), u vrijeme njihove nadmoći u određenim regionima (Uraba i Santa Marija) Kolumbije.


Interpol objavio potjernicu za Veljkom Kadijevićem

Interpol je objavio potjernicu za penzionisanim generalom nekadašnje JNA Veljkom Kadijevićem, zbog genocida i ratnog zločina protiv humanosti u Hrvatskoj. Potjernica navodi da za Kadijevićem tragaju sudovi u Bjelovaru, Osijeku i Vukovaru.
''"Pozivaju se svi koji imaju informacije o njemu da to jave nacionalnoj ili lokalnoj policiji"'', navodi se na stranici.
Osobe o kojima je riječ u ovoj vrsti potjernice traže nacionalni sudovi /ili međunarodni tribunali/, a uloga Interpola je da asistira nacionalnoj policiji u identifikovanju ili lociranju tih osoba uz moguće hapšenje i ekstradiciju.
Ministarstvo unutrašnjih poslova Hrvatske raspisalo je 21. marta međunarodnu potjernicu za Kadijevićem, protiv koga su u Hrvatskoj podignute tri optužnice za ratni zločin. Protiv bivšeg saveznog sekretara za odbranu generala Veljka Kadijevića u Hrvatskoj su podignute još dvije optužnice za ratne zločine, u Bjelovaru i Osijeku.

Hrvatska


Wikia pravi pretraživač zasnovan na doprinosu korisnika

Jimmy Wales, osnivač Wikipedije, zajedno sa Wikia servisom pravi internetski pretraživač zasnovan na doprinosu korisnika. On neće koristiti automatske unose i rangiranja kao što koriste današnji pretraživači.
Dosta će se razlikovati od ostalih pretraživača. Pošto kreatori internet prezentacija, kako tvrdi Jimmy Wales, lako mogu prevariti automatizovane pretraživače, pretraživač zasnovan na procjenama njegovih korisnika bi bio mnogo efikasniji.
"''Google je dobar za mnoge vrste pretraga''" rekao je Wales u intervjuu za britanske dnevne novine Times, "''ali se u mnogim slučajevima u rezultatima pretrage dobiju samo gluposti! Pokušajte da tražite "Tampa hoteli"''" ("Tampa hotels", Tampa je turistički grad u Floridi) "''i neće dobiti baš ništa korisno''".
Pretraživač je zasnovan na projektu "Wikiasari", ali Wales je izjavio da se pretraživač vjerovatno neće zvati tako i da ime pretraživača još nije odlučeno . Na piše da projekat, između ostalih, finansira i Amazon.com, ali da nije povezan ni sa Amazonom ni sa Wikipedijom. Neki mediji su javili da se početak rada prretraživača očekuju tokom 2007. godine.

Tehnika Internet


Šestoaprilska nagrada akademiku Božidaru Matiću i Pedijatrijskoj klinici

Danas je Gradsko vijeće Grada Sarajeva donijelo Odluku o dodjeli Šestoaprilske nagrade Grada Sarajeva u 2007. godini.
Dobitnik pojedinačne Šestoaprilske nagrade Grada Sarajeva u 2007. je akademik prof. dr. Božidar Matić, a dobitnik kolektivne Šestoaprilske nagrade je Pedijatrijska klinika Kliničkog centra Univerziteta u Sarajevu.
Gradonačelnica Sarajeva će nagrade dobitnicima uručit na svečanoj sjednici Gradskog vijeća. Kolektivne nagrade se dodjeljuju u obliku povelje, a pojedinačna nagrada, pored povelje sadrži i novčani iznos.
Odbor za dodjelu Šestoaprilske nagrade Grada Sarajeva razmatrao je 32 pristigla prijedloga za 24 kandidata od kojih su 17 za dodjelu pojedinačne i sedam za dodjelu kolektivne nagrade.


Kadijević: Hrvatska potjernica me uopće ne zanima

Bivši zapovjednik Jugoslavenske narodne armije (JNA), umirovljeni general Veljko Kadijević, optužen u Hrvatskoj za agresiju na Vukovar, izjavio je za hrvatski portal Business.hr da ne strahuje od sudskog progona jer je imunitet stekao ulogom savjetnika vojne koalicije za Irak.
Kadijević je izjavio je da ga „uopće ne zanima“ hrvatska potjernica za njim, a da ga hrvatske tužbe, „nimalo ne plaše“.
Kadijević je izjavio za internet portal Business.hr da je samo spasavao državu, koju su mnogi, poput sadašnjeg hrvatskog predsjednika Stjepana Mesića, željeli da razbiju.
1 Relevantne vijesti
* Interpol objavio potjernicu za Veljkom Kadijevićem


Državna granična služba mijenja naziv u Graničnu policiju

Dom naroda Parlamentarne skupštine BiH danas je usvojio Zakon o izmjeni Zakona o Državnoj graničnoj službi „DGS“, kojim se naziv DGS mijenja nazivom Granična policija Bosne i Hercegovine.
U roku od godinu dana sve oznake i obilježja koja sadrže naziv DGS treba da budu usklađene sa novim nazivom. Ovaj zakon ranije je usvojio i Predstavnički dom državnog Parlamenta.


BiH uz ispunjene reforme može u julu potpisati sporazum sa EU

Glavni pregovarač Bosne i Hercegovine sa Evropskom unijom Igor Davidović izjavio je danas u Banjoj Luci da će Bosna i Hercegovina do 01. jula ove godine potpisati Sporazum o stabilizaciji i pridruživanju sa Evropskom unijom. Davidović je rekao novinarima da je pregovarački proces došao do samog kraja
''„Ove godine ćemo potpisati Sporazum i ne bih bio optimista kada bi govorio nešto drugo“'', izjavio je Davidović.
On smatra da je BiH u posljednjoj fazi približavanja evropskim integracijama, uprkos brojnim problemima i uz sve zahtjeve i kritike službenog Brisela upućene liderima u BiH zbog odlaganja u sprovođenju reformi.


Rukometaši BiH savladali rukometaše Hrvatske

U prijateljskom susretu odigranom u Olimpijskoj dvorani Zetra u Sarajevu rukometna reprezentacija Bosne i Hercegovine je pobijedila Hrvatsku 28:25 (12:13).
Susret je protekao u izjednačenoj igri, a ključnu prednost domaćin je načinio u posljednjih desetak minuta kada je serijom pogodaka došao do četiri gola prednosti.
Druga utakmica na rasporedu je u četvrtak u Gradskoj dvorani u Ljubuškom.


ICTY: Draganu Zelenoviću 15 godina zatvora

Međunarodni kazneni sud za bivšu Jugoslaviju u Haagu osudio je bivšeg srpskog policajca iz BiH Dragana Zelenovića, koji je izjavio da je kriv za silovanja i mučenja Bošnjakinja za vrijeme rata u BiH, među kojima je jedna 15-godišnja djevojčica, na 15 godina zatvora.
''"Sud vas osuđuje, Zelenoviću, na 15 godina zatvora"'', kazao je holandski sudac Alphons Orie, slijedeći zahtjev optužnice za najtežom kaznom.
Ovo je prvi put da je neki optuženik priznao pred Haškim tribunalom da je kriv za silovanje. Za sada nije poznato da li će se odbrana ili optužba žaliti.


Federacija BiH dobila novu Vladu

Federacija BiH danas je konačno dobila Vladu. Izmijenjenu Odluku predsjednice Federacije BiH Borjane Krišto podržala su 64 poslanika Predstavničkog doma Federalnog parlamenta, 16 ih je bilo protiv, a četiri su bila suzdržana. Predstavnički dom će u popodnevnim satima raspravljati o Prijedlogu federalnog budžeta za ovu godinu.
Novoimenovani premijer Federacije BiH je Nedžad Branković (SDA). Njegovi zamjenici su Vjekoslav Bevanda, ujedno ministar finansija, ekspertni kandidat predložen od Hrvatske demokratske zajednice (HDZBiH) i Gavrilo Grahovac (Stranka za BiH) ujedno ministar kulture i sporta u novoj Vladi.
Novoimenovana ministrica obrazovanja je Meliha Alić (SBiH), ministar pravde je Feliks Vidović (HDZBiH) a ministar izbjeglica Edin Mušić (SDA). Vahid Hećo iz (SBiH) je ministar energije, rudarstva i industrije, Nail Šećkanović iz (SDA) je ministar prometa i komunikacija, a ministar rada i socijalne politike Perica Jelečević (HDZ 1990).
Ministar za boračka pitanja je Zahid Crnkić (SDA), Safet Omerović (SBiH) ministar zdravstva, a Desnica Radivojević (SDA) novoimenovani ministar trgovine. Salko Obhođaš (SDA) je ministar u resoru prostornog uređenja, Velimir Kunić (SNSD) ministar razvoja, poduzetništva i obrta, Nevenko Herceg (HDZBiH) ministar okoliša i turizma, a Damir Ljubić (HDZ 1990) je ministar u novoj vladi poljoprivrede, vodoprivrede i šumarstva.
Ministar unutrašnjih poslova u novoj Federalnoj vladi je Muhidih Alić (SBiH).


Umro bivši predsjednik Rusije Boris Jelcinj

U 76. godini u Moskvi je u ponedjeljak je umro bivši ruski predsjednik Boris Nikolajevič Jeljcin, javio je Kremlj.
Poznato je da je Jeljcin, inače prvi ruski predsjednik, koji je u dva predsjednička mandata vodio Rusiju, imao srčanih problema. Aleksander Smirnov, glasnogovornik Kremlja, izvijestio je javnost o smrti Jelcinja, ne objavivši uzroke smrti niti druge pojedinosti.
Agencija Interfax objavila je da je prvi post-sovjetski ruski predsjednik, Boris Jeljcin umro od srčanog udara.


Počeli predsjednički izbori u Francuskoj

U Francuskoj su jutros otvorena birališta za prvi krug predsjedničkih izbora na kojima će 44,5 miliona građana s pravom glasa moći da bira među 12 kandidata.
Ako nijedan kandidat ne dobije dovoljnu potporu birača, u drugi krug izbora, 6. maja, ići će dva kandidata iz prvog kruga s najvećim brojem glasova.
Novi predsjednik će nakon 12-godišnje vladavine i dva predsjednička mandata zamijeniti Jacquesa Chiraca na čelu Francuske.


New York Times: Presuda donesena bez uvida u ratnu arhivu Srbije

New York Times je jučer objavio tekst u kojem se navodi da je Međunarodni sud pravde u Hagu odlučivao o genocidu u BiH bez uvida u potpunu dokumentaciju.
Tribunalu za ratne zločine u Hagu u proljeće 2003. godine, tokom suđenja Slobodanu Miloševiću, pristigle su stotine dokumenata sa oznakom ''"Odbrana. Državna tajna. Strogo povjerljivo"''.
Tajna dokumentacija koja sadrži zapisnike s ratnih sastanaka jugoslavenskih političara i vojnih lidera obećavala je najbolji uvid u ulogu Srbije u ratu u BiH od 1992. do 1995. godine. Ali, postojala je i zamka. Srbiji, nasljednici Jugoslavije, Tribunal je obećao da će dijelovi arhivske dokumentacije biti držani dalje od očiju javnosti, piše jučer list "New York Times"
Carla del Ponte je potvrdila da je u maju 2003. godine poslala pismo Goranu Svilanoviću, bivšem ministru vanjskih poslova Srbije, u kojem ga je obavijestila da će prihvatiti pečaćenje "opravdanih/povjerljivih" dijelova dokaznog materijala.


Poznat identitet ubice na Univerzitetu u Virdžiniji

Dvadesettrogodišnji Južnokoreanac Cho Seung-Hui je čovjek odgovoran za ubistva 32 ljudi na Univerzitetu Viriginia Tech, a njegov identitet je potvrdila i policija
Ovaj 23-godišnji mladić je i sam bio student završne godine na katedri za engleski jezik. Agencije izvještavaju da je ostavio pismo na nekoliko stranica u kojem između ostalog stoji: ''„Vi ste me natjerali da ovo učinim“''.
''„Dokazi nas nisu doveli do toga da sa sigurnošću kažemo da je ista osoba uključena u obe pucnjave“'', rekao je predstavnik policije države Virdžinija Steven Flaherty, ali je dodao da je za policiju ''„razumno da zaključi kako je Cho pucao na oba mjesta“''.
Prema informacijama iz Ambasade BiH u Washingtonu, niko od 11 studenata iz BiH na Virginia Tech univerzitetu nije među ozlijeđenim ili mrtvim.
1 Relevantne vijesti
* Masakr u Blacksburgu


Masakr u Blacksburgu

Naoružani napadač počinio je danas masakr na univerzitetu u američkoj državi Virdžinija, pošto je, prema najnovijoj informaciji televizije Fox ubio najmanje 32 osobe, među njima većinu studenata, prije nego što je i sam poginuo u obračunu sa policijom. Prema posljednjim saznanjima 15 osoba je povrijeđeno.
Incident u univerzitetskom kompleksu Virdžinija Techa dogodio se oko 7.15 sati, po istočnoameričkom vremenu, u objektu West Ambler Johnston u kojem stanuje oko 900 studenata. Policija je objavila da je za masakr kriv samo jedan čovjek. Napadač još nije identificiran. Ne zna se da li je napadač ubijen ili je sam sebi oduzeo život.
Prema navodima iz dva policijska izvora, na koje se s mjesta događaja pozvao reporter TV mreže MSNBC, ''"napadač je bio naoružan s dva pištolja kalibra 9 mm sa kojima je vjerovatno sam sebi oduzeo život"''.
Na Univerzitetu Virginia Tech, koji je udaljeno oko 390 kilometara jugozapadno od Washingtona, studira oko 26.000 studenta.
1 Relevantne vijesti
* Poznat identitet ubice na Univerzitetu u Virdžiniji


Domaćini Eura 2012 Poljska i Ukrajina

Poljska i Ukrajina su domaćini Evropskog prvenstva u nogometu 2012. Poljska i Ukrajina su domaćinstvo EURA dobile već nakon prvog kruga glasanja u kojem su dobili osam od 12 glasova članova Upravnog odbora UEFA-e. Talijani su dobili četiri, dok hrvatsko-mađarska kandidatura nije dobila povjerenje niti jednog člana UO UEFA-e.
Gradovi u kojima će se igrati utakmice su Gdansk, Poznan, Varšava, Wroclaw i rezervni gradovi Chorzow, Krakow (Poljska), Kijev, Doneck, Dnipropetrovsk, Lviv i rezervni gradovi Harkiv, Odesa (Ukrajina).
Ovo će biti prvi put da i Poljska i Ukrajina organizuju veliko nogometno natjecanje.
Dosadašnji domaćini Evropskih nogometnih prvenstava:
* 1960 - Francuska
* 1964 - Španija
* 1968 - Italija
* 1972 - Belgija
* 1976 - Jugoslavija
* 1980 - Italija
* 1984 - Francuska
* 1988 - Njemačka
* 1992 - Švedska
* 1996 - Engleska
* 2000 - Belgja i Nizozemska
* 2004 - Portugal
* 2008 - Austrija i Švicarska
* 2012 - Poljska i Ukrajina


Pronađena vansolarna planeta slična Zemlji

Astronomi ženevske opservatorije su uz pomoć teleskopa SEO (Čile) uspjeli da pronađu prvu potencijalno naseljivu vansolarnu planetu sličnu Zemlji. Udaljena je od Zemlje 20,5 svjetlosnih godina i nalazi se u sazvježđu Vage.
Planeta, čiji je zvanični naziv Gliese 581 c, je 14 puta bliža zvijezdi oko koje kruži za razliku od Zemlje. Temperatura na površini planete se kreće od 0 do 40 stepeni Celzijusa što je optimalna temperatura za život na planeti Zemlji. Radijus novootkrivene planete je oko 1,5 puta veći nego radijus Zemlje.
Pretpostavka je da na planeti ima vode u tečnom agregatnom stanju kao i da postoji eventualna mogućnost postojanja života na njoj. Masa ove planete je oko 4,83 puta veća od mase planete Zemlje. Orbitalni period planete iznosi 13 dana.
Prvu planetu ovog tipa pronašao je 1992. godine Michel Mayor sa iste opservatorije. Danas je poznato više od 200 takvih planeta.


Google preuzima DoubleClick

Google je objavio da trenutno pregovara o preuzimanju agencije za Internet marketing ''DoubleClick'' iz New Yorka. Ponuđena suma iznosi 3,1 milijardu dolara. DoubleClick je potrdio informaciju i nada se da će preuzimanje biti završeno do kraja 2007. godine.
Prije šest mjeseci Google je kupio YouTube za 1,65 milijardi dolara. Kupovina marketing agencije koja treba da se odigra tokom godine biće najveća u historiji ove međunarodne kompanije. Ovom kupovinom Google pokušava učvrstiti svoju vodeću poziciju na polju internet reklama i marketinga. Već neko vrijeme se priča o prodaji DoubleClicka, a kao mogući kupci su, pored Googlea pominjani i Microsoft, Time Warner i Yahoo.
Ova investicija će nam omogućiti da proširimo naš posao na polju marketinga i produbimo odnos sa našim poslovnim partnerima. Ovim ćemo proširiti ponudu svim kompanijama koje se reklamiraju ili žele da se u budućnosti reklamiraju preko Googlea. 25px 25px saopćili su predstavnici Googlea
''DoubleClick'' razvija softver za Internet reklamiranje i spaja reklamne agencije sa vlasnicima internet stranica. Trenutno je u vlasništvu većeg broja dioničara, a većinu dionica drži privatna firma Hellman & Friedman. Deoničari DoubleClicka su vjerovatno i najveći profiteri iz ove prodaje. Naime, ova firma je 2005. prodana za 1,1 milijardu dolara i za dvije godine joj se vrijednost utrostručila.
DoubleClick ima oko 1500 mušterija, godišnji promet od oko 300 miliona dolara i zaradu od oko 50 miliona dolara (prije plaćanja poreza). Veličina tržišta internet reklama i marketinga se procjenjuje na 29 milijardi dolara i tokom 2006. godine je porasla za oko 36 procenata.


Bush stavio veto na povlačenje iz Iraka

Američki predsjednik George W. Bush je u utorak uložio veto na prijedlog zakona o ratnom financiranju, vrijednom 124 milijarde dolara, jer on sadrži odredbe o povlačenju američkih borbenih snaga iz Iraka do kraja marta 2008. godine, nazivajući zakon koji mu je na potpis uputio demokratski Kongres ''"receptom za haos i konfuziju"''.
Predsjednik Bush je rekao ulažući veto da bi, da bude usvojen, ovaj zakon odredio datum za neuspjeh - i da bi dopustio neprijatelju da obilježi datume u svom kalendaru i da počne ''"da kuje zavjeru za svrgavanje iračke vlade"'', javio je BBC.
''"Vrijeme je da stavimo politiku na stranu i da pomognemo snagama na terenu, dajući im sredstva koja trebaju"'', rekao je Bush.
On je također pozvao Kongres da ''"pruži priliku planu generala Davida Petraeusa"'', američkog zapovjednika u Iraku koji je, po Bushu, ''"počeo davati rezultate, uključujući i znatno opadanje sektaškog nasilja u Bagdadu"''.
Predsjednica Predstavničkog doma Kongresa, Nancy Pelosi je reagirala na veto, izjavivši da je blokirani zakonski nacrt odražavao politiku koja uživa podršku američkog naroda.


Preminuo Ivica Račan

Dugogodišnji predsjednik SDP-a i bivši hrvatski premijer Ivica Račan preminuo je noćas u 3.05 nakon kratke i teške bolesti u zagrebačkoj bolnici Rebro.
Račan se iz javnog života povukao 31. janaura kada mu je dijagnostifikovan atipični tumor u desnom ramenu. Nakon daljnjih pretraga u Gradskoj klinici u Münchenu ustanovljen mu je karcinom lijevog bubrega. Operacijama u münchenskoj bolnici uklonjeni su mu lijevi bubreg, ureter i limfni čvorovi te metastaze tumora iz mišića desnog ramena.
Ivica Račan je rođen 24. februara 1944. u mjestu Ebersbah u NJemačkoj, u radnom logoru. Račan, diplomirani pravnik, u politiku ulazi tokom 70-ih godina, a 1990. godine postaje predsjednik Predsjedništva Saveza komunista Hrvatske, koje iste godine izvodi sa Kongresa Saveza komunista Jugoslavije. Učestvovao je u skoro svim važnim političkim događajima u Hrvatskoj u posljednjih 35 godina.
Nakon toga raspisuje izbore u Hrvatskoj, na kojima je pobjedio HDZ, a njegov SDP osvaja 21 odsto. Račan i nakon poraza na izborima nastavlja političku karijeru, a stranku reformiše u Socijaldemokratsku partiju.
Nakon desetogodišnje vladavine Hrvatske demokratske zajednice sa Franjom Tuđmanom na čelu, Račan je 2000. godine okupio opoziciju i na izborima osvojio vlast. Na mjesto premijera izabran je 2000. godine, kada je dolaskom na vlast koalicije SDP-HSLS-a sa još četiri stranke prestala svojevrsna međunarodna izolacija Hrvatske.
Račanova koalicija gubi izbore u novembru 2003. godine, kada na vlast ponovno dolazi HDZ.


Potres u Japanu

Jak potres, od 6,8 strepeni po Richteru, pogodio je u ponedjeljak sjevero-zapadnu obalu Japana, zapalivši najsnažniju nuklearnu elektranu na svijetu i uzrokujući isticanje radioaktivne vode u more — nesreća satima nije bila objavljena javnosti. Broj žrtava za sada iznosi devet.


Uhapšen haški optuženik Zdravko Tolimir

Danas je uhapšen bivši general Vojske RS Zdravko Tolimir, potvrdila je Srni portparol Haškog tužilaštva Olga Kavran.
"Premijer RS Milorad Dodik obavijestio je danas popodne glavnog haškog tužioca Karlu del Ponte da su vlasti RS uhapsile generala Zdravka Tolimira", izjavila je Olga Kavran. Ona je navela da Tužilaštvo trenutno organizuje njegovo prebacivanje u Haag.
Akcija se desila kod Ljubovije, kada je haški optuženik nelegalno pokušao da pređe granicu. Tolimir, bivši general Vojske Republike Srpske, poslije Ratka Mladića i Radovana Karadžića, bio je natraženiji haški optuženik.
Haški tribunal optužio je Zdravka Tolimira u februaru 2005. godine, zajedno sa generalom Milanom Gverom i Radivoje Miletićem za zločine nad Muslimanima u Srebrenici i Žepi 1995. godine.
U optužnici se navodi da je Zdravko Tolimir bio pomoćnik komandanta za obavještajne poslove i bezbjednost Glavnog štaba Vojske RS-a. Na tom položaju Zdravko Tolimir je bio jedan od sedam pomoćnika komandanta koji su bili neposredno odgovorni komandantu Glavnog štaba, generalu Ratku Mladiću.


Svi optuženi za ubistvo Zorana Đinđića proglašeni krivim

Sudsko vijeće Specijalnog suda u Beogradu osudilo je danas dvanaestoricu optuženih za ubistvo premijera Srbije Zorana Đinđića na ukupno 378 godina zatvora. Tokom suđenja izvedeno je više od 150 svjedoka, a predsjedavajućeg sudiju Marka Kljajevića, koji je podnio ostavku, zamijenila je sudija Nata Mesarović.
Milorad Ulemek Legija, nekadašnji komandant Jednice za specijalne operacije (JSO), osuđen je na 40 godina zatvora za organizovanje ubistva Zorana Đinđića. Nekadašnji pomoćnik komandanta JSO Zvezdan Jovanović osuđen je na 40 godina zatvora za ubistvo premijera Đinđića i teško ranjavanje šefa premijerovog obezbjeđenja Milana Veruovića. Željko Tojaga, nekadašnji pripadnik JSO, osuđen je na 30 godina zatvora, a bivši pripadnik JSO-a Saša Pejaković na osam godina zatvora.
Bivši radnik Bezbjednosno-informativne agencije Branislav Bezarević osuđen je na 30 godina zatvora.
Pripadnici "zemunskog klana" Aleksandar Simović osuđen je na 35, a Dušan Krsmanović na 30 godina zatvora.
Miloš Simović osuđen je na 30 godina zatvora, Ninoslav Konstatinović na 35, Vladimir Milisavljević na 35, Sretko Kalinić na 35 i Milan Jurišić na 30 godina zatvora.
U bjekstvu se i dalje nalaze Miloš Simović, Konstantinović, Jurišić, Milisavljević i Kalinić.
Suđenje za ubistvo premijera Srbije počelo je 23. decembra 2003. godine.
Đinđić je ubijen na ulazu u zgradu u kojoj se nalazi srbijanska vlada u Beogradu, 12. marta 2003. godine.


Srbijanski parlament završio raspravu o odnosu Srbije i RS

Srbijanski parlament je u ponedjeljak, 16. jula 2007. godine, okončao raspravu o Prijedlogu zakona kojim se treba potvrditi, u septembru 2006. godine, potpisani Sporazum o uspostavljanju specijalnih paralelnih odnosa Srbije i Republike Srpske.
Nakon duže rasprave, zastupnici su potvrdili ranije razlike u viđenju sadašnjih, ali i budućih odnosa Srbije i RS. Srpska Vlada obrazložila je da će sporazum omogućiti unapređivanje međusobnih odnosa i saradnje Srbije i RS-a, najviše u privredi i, kako kažu, ne razlikuje se mnogo od prethodnog, iz 2001. godine.


Avionska nesreća u Brazilu

Brazilski putnički avion sa 174 putnika i člana posade u utorak je udario u benzinsku pumpu i zapalio se pri slijetanju na aerodrom Congonhas u Sao Paulu, izvijestili su dužnosnici aerodroma i kompanije TAM, kojoj avion pripada. U nesreći bi moglo biti najmanje 200 mrtvih.
Airbus 320 kompanije TAM letio je iz grada Porto Alegre u južnom Brazilu, objavila je kompanija TAM. Airbus je, navodno zbog prekasnog kočenja po slijetanju, probio jedan zid i udario u benzinsku pumpu i obližnje skladište.


Izabrana prva predsjednica Indije

Pratibha Patil izabrana je za predsjednicu Indije i bit će prva žena koja će vršiti tu dužnost u historiji Indije.
Predsjednica će preuzeti dužnost od Abdula Kalama, istaknutog nuklearnog naučnika, koji je završio svoj petogodišnji mandat.


New York potresla snažna eksplozija

Nekoliko minuta prije ponoći po srednjoevropskom vremenu, na Manhattanu je eksplodirao toplovod. Jedna osoba je poginula, a njih 26 je ozlijeđeno. Očevidci kažu da je eksplozija ličila na erupciju vulkana.
Usljed eksplozije svuda su letjeli oblaci pare, blata i kamenja iz kratera nastalog na uglu 42. ulice i Avenije Leksington u poslovnoj četvrti grada. Podzemne parne cijevi postavljene 1924. godine eksplodirale su dok su se ljudi uglavnom vraćali s posla.
Gradonačelnik Michael Bloomberg održao je konferenciju na novinare na mjestu nesreće u 41. ulici, istučući kako nema razloga vjerovati da je to išta drugo nego kolaps gradske infrastrukture.


Mesić: Hrvati u BiH nisu dijaspora

Danas je hrvatski predsjednik Stipe Mesić izjavio novinarima, da Hrvati u BiH nisu hrvatska dijaspora i dodao da izborni zakon i popise birača treba mijenjati nakon parlamentarnih izbora.
Na novinarsku molbu da komentira izjavu predsjednika SDP-a Zorana Milanovića da će SDP, kad osvoji vlast, ukinuti u Hrvatskoj biračko pravo Hrvatima iz BiH, predsjednik Mesić je rekao da mu nije drago što ta tema postaje predizbornom temom.
Hrvati u BiH su konstitutivan element BiH, kao i preostala dva konstitutivna naroda i oni nisu naša dijaspora.Činjenica je također da je na snazi takva zakonska regulativa, koja ih uključuje u dijasporu iako oni to nisu....treba razlučiti što dijaspora jest, a što nije, ali da treba voditi računa i o političkoj situaciji s Hrvatima u BiH. 30px 30px Stipe Mesić
Dodao je da kao "odgovorni ljudi moramo voditi računa i o tome što će biti s bosanskohercegovačkim Hrvatima kad Hrvatska uđe u EU i kad između Hrvatske i BiH bude šengenska granica i nova pravila".
Mesić je predložio da se izborni zakoni uskladi sa standardima Evropske unije, ali tek nakon izbora a ne u vrijeme izborne kampanje.
U emisiji HTV-a „Nedjeljom u 2“, 68% gledatelja se izjasnilo za ukidanje glasa Hrvatima u BiH, a 32% su bili protiv.


Koncert Marka Perkovića Thompsona

Najavljeno je da će se u sarajevskoj Zetri 10. maja 2007. godine održati koncert Marka Perkovića Thompsona, hrvatskog pjevača, ako ga se tako uopće može nazvati. Thompsona je u nastavku teksta zvan samo Marko, jer je nadimak dobio po pušci, a oni koji na koncerte idu zbog muzike oružje zasigurno ne vole pretjerano.
Dakle, Marko je dokazani fašista, koji u svojim pjesmama veliča zločince i zločine, te širi nacionalnu mržnju. U tome prednjače pjesme "Jasenovac i Gradiška Stara" i "Evo zore, evo dana", u kojima proziva predsjednika Hrvatske Mesića i demokratu Račana (nedavno preminulog), a veliča osnivača ustaškog pokreta Pavelića i ustaške jedinice.
Perković će u Zetru doći na poziv Hrvatskog katoličkog dobrotvornog društva, i koncertom će se obilježiti godišnjica posjete Ivana Pavla II. Nije sporno da je Sarajevo tolerantan i multietnički grad, te da protiv obilježavanja takvog događaja građani Sarajeva nemaju ništa, ali jeste zanimljivo ko je pozvan da pjeva u gradu kojeg su upravo ustaše htjele zgaziti s jedne, a četnički pokreti s druge strane.
Da ironija bude veća, Marko će pjevati u olimpijskoj ljepotici Zetri. Olimpijada – simbol mira, tolerancije, i Perković koji promovira fašističke zločine, te ustaške poglavare.
Snimke sa Perkovićevih koncerata pokazuju da "koncertnu publiku" ne predstavljaju ljubitelju muzike, već oni sa hrvatskim nacionalnim i često ustaškim obilježjima. Građani protiv Hrvatske, kako izgleda, nemaju ništa, ali protiv ustaške i fašističke ideologije vidljivo imaju.
Iako koncert dotičnom nije dopušten ni u Amsterdamu, u ovom gradu jeste. Gradske vlasti su, dok nije kasno, pozvane da spriječe ovaj sramotni događaj i sačuvaj ponos Sarajeva, te pokažu da Vučko, iako izgleda bezazleno, ipak ima zube.
1 Relevantne vijesti
* Otkazan Thompsonov koncert u Sarajevu


BiH pobijedila Norvešku 2:1

Nogometna reprezentacija Bosne i Hercegovine juče je zabilježila drugu pobjedu u kvalifikacijama za EP 2008. godine. U petom susretu C-grupe kvalifikacija nogometaši BiH su u Oslu savladali Norvešku sa 2:1 (2:0)
Na početku utakmice navijačka grupa "BH Fanatikosi" je ubacila na teren na desetine baklji, tako da su se igrači obje ekipe morali povući u svlačionice.
Golove za bh. selekciju postigli su Misimović u 18. i Muslimović u 36. minuti, dok je strijelac jedinog pogotka za Norvešku bio Carew u 50. minuti iz penala.
Susreti grupe C
Moldavija, Malta, ! 1:1
Norveška, Bosna i Hercegovina, ! 1:2
Grčka, Turska, ! 1:4
Pozicija, Ekipa, Golovi, Bodovi
1, Turska, 12:1, 12
2, Grčka, 7:4, 9
3, Bosna i Hercegovina, 10:12, 7
4, Norveška, 7:4, 6
5, Malta, 5:9, 4
6, Mađarska, 5:8, 3
7, Moldavija, 3:11, 2


Četiri vojnika ubijena u Bagdadu

Četiri američka vojnika i njihov irački prevodilac ubijeni su u eksploziji ručne bombe koja je bačena na njihovu patrolu u Bagdadu, saopćila je američka vojska u četvrtak.
Ovaj napad, koji su počinili pobunjenici, desio se u srijedu tokom "borbene operacije" u istočnom dijelu glavnoga grada, dodao je isti izvor, ne precizirajući tačno mjesto eksplozije.
S novim žrtvama, broj vojnika i osoblja koje je radilo s njima popeo se na 3.625 od invazije ove zemlje u martu 2003. godine, prema brojkama Pentagona.


Otkazan Thompsonov koncert u Sarajevu

Veliki koncert Marka Perkovića Thompsona, koji se trebao održati 10. maja u sarajevskoj dvorani Zetra, a za koji je prodano više od 11.000 ulaznica, odgođen je od strane organizatora zbog sigurnosti posjetilaca.
Koncert nismo otkazali, nego ga odgodili najvjerojatnije za jesen, jer nismo mogli prihvatiti rizik koji bi se stvorio zbog radikalnih prijetnji pojedinaca i raznih udruga. Iako su u policiji rekli da će sve učiniti da osiguraju koncert, mi smo zbog otvorenih prijetnji pojedinaca, različitih organizacija i paraorganizacija te udruga, koje su javnosti poznate, procijenili da za sudionike i publiku postoji velika opasnost te smo zbog toga odgodili koncert. 20px 20px Ivica Bikić, ''predsjednik Organizacijskog odbora uime Hrvatskoga katoličkog dobrotvornog društva''
Priča o Thompsonovu koncertu u Sarajevu započela je pozivom Hrvatskoga katoličkog dobrotvornog društva da održi humanitarni koncert u Sarajevu. Sav prihod je navodno trebao da ide za gradnju doma za siromašne studente. Organizatori su policiji prijavili dolazak 54 autobusa iz cijele BiH, pa čak i Hrvatske.
Nakon najave održavanja koncerta u sarajevskoj Zetri, počeli su protesti građana kao i raznih udruženja i organizacija. Organizatori su u početku mislili da će se sva ta buka stišati, ali kad su počeli primati prijetnje, odlučili su da će dugo najavljivani koncert ipak odgoditi.
1 Relevantne vijesti
* Koncert Marka Perkovića Thompsona


Ljetni požari širom BiH

Širom Bosne i Hercegovine bjesne ljetni požari. Na teritoriji općina Bihać, Banja Luka, Čitluk, Neum, Trebinje i Višegrad požari bjesne već nekoliko dana. Najozbiljnije stanje je u Višegradu gdje je proglašeno stanje elementarne nepogode zbog vatrene stihije koja već treći dan hara na brdu Goleš. Zbog požara koji je danas izbio oko Trebinja obustavljen je saobraćaj na magistralnom putu Trebinje-Dubrovnik.


Ostavka na mjestu predsjedavajućeg Vijeća ministara BiH

Predsjedavajući Vijeća ministara BiH dr. Nikola Špirić izjavio je na vanrednoj press konferenciji u Sarajevu da je podnio ostavku Predsjedništvu BiH i zatražio da se provede procedura u skladu sa Zakonom, te da je obavijestio ministre da je Vijeće ministara Bosne i Hercegovine od danas u tehničkom mandatu dok se ne izabere novi predsjedavajući i novo Vijeća ministara BiH.
„Na ovaj način želio sam dati doprinos smirivanju situacije u BiH i svoj čin smatram najoodgovornijim ponašanjem predsjedavajućeg u trenutnoj situaciji. Ovo nije kapric ili izazivanje. Između dva zla da učestvujem ili ne učestvujem u vlasti biram da ne učestvujem u vlasti, ako je to za dobro Bosne i Hercegovine. Vjerujem da smo u 21. vijeku došli u takvu fazu demokratije da niko neće biti odvođen na prisilni rad, što je bilo u našoj i ne tako slavnoj prošlosti“, rekao je predsjedavajući Špirić, dodavši da je jedini, koji poslije Daytona, svoju ostavku nudi radi uspjeha ove zemlje.
Prema riječima predsjedavajućeg Nikole Špirića, Bosna i Hercegovina nažalost je i dalje poligon za projekte izvan nje i u tom kontekstu tumači i posljednje odluke visokog predstavnika.
„Bosna i Hercegovina 12 godina poslije Daytonskog sporazuma nije suverena država, ali moje gorko razočarenje je što dolazim do spoznaja da ona to i ne smije da bude. Ovom zemljom suvereno vladaju stranci i mislim da to nije dobro ni za zemlju ni za njene građane“, rekao je predsjedavajući Nikola Špirić. Dodao je da je posljednjim odlukama visokog predstavnika u BiH doveden u situaciju da provjeri ima li podršku u ovoj zemlji zbog čega je, kao legalista, u skladu sa Zakonom podnio ostavku.


Pretres na Palama

Pripadnici Eufor-a počeli su rano jutros pretres stana Dragana Šojića na Palama, pod sumnjom da pripada mreži podrške haškom optuženiku Radovanu Karadžiću.
Portparol Glavne komande Eufor-a Dave Hidler rekao je novinarima da se akcija sprovodi po nalogu Haškog tribunala s ciljem "otkrivanja i presjecanja mreže pomagača osobama osumnjičenim za ratne zločine, prvenstveneo Radovana Karadžića i Ratka Mladića".
Dragan Šojić zaposlen je u Zavodu za izgradnju RS, a bio je blizak bivšem predsjedniku RS i članu Predsjedništva BiH Mirku Šaroviću.


Pretražene kuće članova Karadžićeve porodice

Snage EU i NATO pretražile su jutros rano na Palama kuće članova porodice Radovana Karadžića u nastojanju da dođu do informacija o mjestu gdje se skriva, rekli su zvaničnici.
Pretrage su istovremeno počele jutros u 5.00 sati u kući supruge Ljiljane, stanovima ćerke Sonje i sina Aleksandra.
"Cilj je da se nađe materijal ili informacija relevantna za mrežu Radovana Karadžića", rekao je portparol Eufora major David Fielder. Fielder je rekao da su tokom akcije bili prisutni i pripadnici policije Republike Srpske koji su pomagali snagama Eufora i NATO.